cyanic-selkie/wikianc huggingface dataset:
照度
照度（illuminance）喺光學上係指一個表面每單位面積受到幾高光通量，可以用嚟衡量照落一個表面嗰度嘅光有幾光.
列斯
列斯（Leeds），係英國英倫北部西約克郡嘅城鎮，住75萬人.
最佳演奏錄音專輯獎
金曲獎最佳演奏錄音專輯獎係依家金曲獎頒發獎項，喺2015年第26屆喺流行音樂類設立呢個獎項.
出面網頁
類:臺灣一覽
維曼默宮
維曼默宮（วิมานเมฆ）本來係泰王拉瑪五世嘅王宮. 原本喺春武里府西昌島（เกาะสีชัง）上，以金桃花木打造，連盛夏都好清涼.
1893年泰國同法國起河口紛爭，法軍上島佔據. 兩三年後，法軍撤走，五世王返嚟，然而事過人非、美景難再. 1925年拉瑪六世過咗世，呢度再無人打理.
到咗1982年，詩麗吉王后命令喺曼谷杜色重新興建，畀世人重見佢原來嘅面目.
魚翅
魚翅係中國傳統嘅名貴食材之一，喺《宋會要》度記載，係山珍海味中嘅一種，「鮑參翅肚」中嘅「翅」所指嘅正係魚翅. 魚翅用鯊魚嘅鰭製成，通常同雞湯等煮成魚翅羹.
有講法話中國人食用魚翅嘅習慣源於鄭和，《明宮史》記載，明熹宗鍾意用魚翅、燕窩、蛤蜊整嘅「一品窩」，《本草綱目》載「（鮫魚）背上有鬣，腹下有翅，味並肥美，南人珍之」. 香港係目前全球最大嘅魚翅轉口站同銷售點，港人食魚翅嘅風氣大概喺19世紀中開始.
魚翅本身無特別嘅味道，煮好後形成透明嘅絲狀. 香港亦有人用粉絲、豬肉絲、木耳絲扮魚翅羹嘅街頭平價小食「碗仔翅」. 日本亦有生產人造魚翅（素翅）.
統計
1980年代打後，隨住中國經濟繁榮同啲人有錢咗，全球魚翅交易量大升. 1987年全世界魚翅交易總量係4907噸，10年後升到13614噸. 大概50至80%嘅魚翅經香港中轉，大部分流入中國大陸，少部分賣去馬來西亞、台灣、印尼同泰國.
2012年，山東一間魚翅公司嘅老細劉先生話畀《中國經濟周刊》知，北京可能係中國國內最大嘅市場，每日乾魚翅消費量大概係5000市斤，浸開相當於1.5至2萬市斤魚翅食材. 按每日消費1.5萬市斤魚翅、每碗魚翅湯含30克魚翅、每碗售價當係400蚊來粗略估算，北京地區每日魚翅銷售額係1億，每年365億. 劉先生話，食得起魚翅嘅多數係有錢生意人、官員同娛樂明星，「佢哋就係定位喺1%嘅人群，消費得起佢哋呢個產品」. 山西太原豪門吉品餐飲集團曾公開表示，佢哋魚翅產品年營業額有成5000萬人民幣.
生態破壞
反對食魚翅嘅人講，因為魚翅價錢貴，吸引各地漁民捉鯊魚. 而鯊魚肉唔值錢，漁民喺捉到鯊魚之後，淨係割咗魚鰭，就將條魚抛返落海，留翻多尐空位放價高嘅魚翅. 啲鯊魚唔會即刻死，但會因游唔到水而窒息，或者俾其他鯊魚食. 部份關注動物同生態團體近年落力宣傳唔食魚翅，原因唔止係攞魚鰭嘅過程殘忍，更會搞到鯊魚數量大減；三十年嚟跌咗九成. 大量捕殺海洋生態系統金字塔頂部嘅鯊魚，重會搞到大量中小型魚類因為冇咗天敵而數量大增，搞亂成個海洋生態平衡.
家陣魚翅主要嚟自未瀕危嘅藍鯊同青鯊，但現時捕鯊地區未有對瀕危品種立法禁捕，所以對瀕危品種嘅生存經已受到嚴重威脅. 專家話中國經濟好，魚翅需求大增，所以對鯊魚整體生存構成更大嘅威脅.
文化異相
澳門有唔少餐廳用魚翅來做招徠，平到幾十文都有交易，連政府都有幫手宣傳當地嘅魚翅飲食文化.
俗話
魚翅向來唔平，通常會配其他貴嘅材料來煮同食. 字面意思唔多妥嘅「魚翅𠺘口」同「魚翅撈飯」，比喻「有米兼亂揈錢」.
張鈞𡩋
張鈞甯（本字寫作𡩋 ；；Janine Chang Chun-ning；）係臺灣電視劇同電影女演員，佢喺西德慕尼黑出世. 代表作品有《白色巨塔》、《情非得已之生存之道》、《痞子英雄》、《最美的時光》同《武媚娘傳奇》等等.
爭議事件
2010年，張鈞甯喺中央大學產經研究所高分畢業，當時佢嘅碩士論文「我國演藝人員經紀管理之法制問題」標題入面兩隻字涉及到「我國」兩字畀大陸網民認為係台獨言論，因此引發外界關注. 2020年9月6號，佢喺個人微博聲明「堅定地認同自己中國人身分」獲藍營力挺.
光通量
光通量（luminous flux）喺光學上係指感知到嘅光嘅功率，佢同輻射通量唔同，輻射通量會計嗮所有電磁輻射，光通量淨係計可見光.
山竹牛肉
山竹牛肉，係點心一種，茶樓常見. 見諸省城、香港、澳門等地. 顧名思義，成份有牛肉，以及山竹，山竹係「山水腐竹」嘅簡稱.
佢係用牛肉加入馬蹄、蔥、陳皮（果皮）同調味料，製成肉丸，放喺腐竹上. 通上會有碟仔，底放腐竹，放三個肉丸，再放喺蒸籠度蒸熟. 有啲一大籠放好多碟一齊蒸，亦有啲一籠仔一碟.
食之前多數會加上喼汁調味.
由於時下講求健康，興多菜蔬. 時下有啲食肆，會用新鮮合時嘅蔬菜，代替腐竹，叫做「時菜牛肉」.
香港食品廠，山竹牛肉製成急凍點心，喺超級市場有得賣.
梯度定理
梯度定理（gradient theorem），係向量微積分裏面嘅一個定理，亦都係微積分基本定理拓展咗之後對於路徑積分嘅一個廣義版本.
曱甴
有啲參考書，如《商務新字典》、《朗文中文新詞典》，將兩個字反寫做「甴曱」. 但係明初古籍《篇海類編》早有記載：曱，音押；甴，音扎. 「曱甴」同現今粵音gaat6 zaat6較為接近，反寫反而讀音相去甚遠.
梯度定理
定理
根據梯度定理，如果有一個喺 向量空間嘅連續可微分標量函數 ，對於任何喺 \mathbf{U} 裏面起點係 \vec{p} 同埋終點係 \vec{q} 嘅曲線 \gamma，有：
曱甴
喺粵語區，最出名係美洲曱甴，大概長30毫米；其餘有德國曱甴，大概15毫米長；亞洲曱甴（asahinai），大概15毫米長；重有blatta orient，大概25毫米長. 熱帶曱甴大得多，係滅絕咗嘅曱甴嘅近親，好似石炭紀嘅 archimylacris 同二疊紀嘅 apthoroblattina 咁大.
梯度定理
定理
其中 就係 \phi 嘅梯度，係一個向量場.
曱甴
一般認為曱甴係害蟲. 雖然世界上已知有4400種（或500個目）曱甴 ，只有幾種（少過1%）係住喺市區，大部份曱甴其實係唔少得嘅益蟲，食熱帶雨林死植物，加速生態循環，同時俾其他生物食.
梯度定理
證明
將 裏面嘅所有維度分別叫做 x_i，所有單位向量分別叫做 \vec{e_i}，其中. 噉樣 \phi 嘅全微分可以寫做：
曱甴
科學
成日見嘅曱甴屬於蜚蠊目（學名：Blattodea，亦作 Blattaria），係昆蟲綱有翅亞綱新翅下綱之下，亦包埋白蟻. 而當中4400種曱甴，大概佔整個目三分之二.
梯度定理
證明
喺 裏面梯度嘅定義係：
而位置向量同佢嘅微分嘅定義分別係：
所以有：
於是有：
（積分上下界轉換）
證完.
小城光影
《小城光影》（One City with 36 Frames）係香港電視娛樂製作嘅遊埠節目，2016年12月21號開始逢禮拜三、四喺22:30 - 23:00喺ViuTV播，主持係楊偲泳、鍾晴、范愷雯、蔣浩鈴. 節目主持遊走臺南、廈門、澳門同上海古城，將一部古董相機交到專業攝影師手上，用原始菲林拍，將三十六張相串連埋一齊.
角色扮演遊戲
（英文全名 role-playing game），通常就噉叫 RPG，係一種遊戲. 喺遊戲入面，玩家扮演虛擬世界入面嘅其中一個或者幾個隊員角色，喺特定嘅場景下進行遊戲. 角色根據唔同嘅遊戲情節同統計數字（例如生命值、法力、力量、靈敏度、智力等等）具有唔同嘅能力，而呢啲屬性會根據唔同嘅遊戲規則而有所改變.
定義
對於 RPG 呢隻字「要點定義」，廿一世紀初嘅遊戲設計界查實仲未有完全一致嘅共識. 最廣義上，RPG 可以係指
畀玩家扮演某啲虛構角色嘅遊戲.
RPG 睇重嘅係角色，唔淨只會畀玩家控制住啲角色咁簡單－例如喺平台遊戲《孖寶兄弟》裏面，玩家會控制主角瑪利奧跳嚟跳去；不過《孖寶兄弟》一般唔畀人當做 RPG；RPG 正常嚟講仲會有更多嘅遊戲機制反映「角色周圍去冒險，隨住時間成長」呢點，會用到經驗值同升呢等嘅概念，而隨住一個角色升呢，佢仲會提升能力值，能力值嘅提升令佢達成遊戲目標－例如「打低啲怪獸」－嘅能力更加強.
檯上 RPG
檯上 RPG 係指設計嚟畀人喺檯上面玩嘅 RPG.
TRPG 嘅重點特徵係畀啲玩家合作講故仔：一場典型嘅 TRPG 遊戲會有若干位玩家，每位玩家都會控制自己嘅一個角色，玩家會用把口描述佢哋角色採取嘅行動，然後佢哋就會按某啲規則決定「呢啲行動引致咩結果」－例如响《龍與地下城》（D&D）呢隻經典 TRPG 裏面，「玩家行動有乜結果」係由遊戲管理員（GM）負責話事 ；除此之外，TRPG 屬 RPG，每個遊戲角色都會掕住能力值表示佢嘅特性.
電子 RPG
電子 RPG 最定義性嘅特性係有經驗值呢種遊戲機制，玩家控制嘅角色會隨住遊戲進行而升呢. 電子角色扮演遊戲通常會有比較強嘅故事性，通常有好多任務要做，令劇情推進.
血壓
血壓（blood pressure）係指血管入面，血喺單位面積上嘅側壓力，即壓強. 習慣用毫米汞柱為單位.
而動脈血壓則指嘅係血液對動脈血管嘅壓力，一般指主動脈壓. 而平均血壓就係 (收縮壓+ 2 x 舒張壓)/3
心臟有收縮同放鬆期，當心臟收縮，左心室就會將血液泵出到主動脈，主動脈壓產生最高血壓，又稱收縮壓. 跟住心臟會舒張，血液流入右心房，呢個時候壓力最低，稱為低血壓或舒張壓.
血壓嘅量度單位
血壓嘅量度單位係毫米水銀，根據世界衛生組織喺1999年嘅指引，120/80以下係理想嘅收縮壓/舒張壓，139/89以下係正常血壓，140/90至160/95係偏高血壓，161/96以上便屬於高血壓. 血壓令血液於動脈裡正常輸送至全身，若血壓過低，就無法將血液供應全身，相反，血壓過大，有可能令血管受損，亦反映血液或心臟可能出現異常. 血壓會受到以下因素影響：
量度
以前採用水銀血壓器量度手臂嘅血壓，但由於需要受過訓練，唔適合一般人使用. 一般人或家庭會用電子血壓計，但需要留意準確度同量度位置. 而量度時，應保持心境平和，避免情緒影響血壓，因而量度錯誤.
大神友明
（）係日本足球員，司職守門員，效力過磐田山葉，及福岡黃蜂.
數量級
數量級（order of magnitude）係指一個數值嘅對數（logarithm）相對於參考值（通常係 10）係幾多.
園
園係廣植樹木嘅地方. 向公眾開放，就叫公園，通常係公家錢起，但亦有唔少私家圍地而建.
按唔同主題，有類叫花園，以種花爲主，亦有菓園，種菓樹爲主. 有啲特別主題，以展示世界種種動物，叫動物園. 種世界唔同品種草木，叫植物園.
樸茨茅夫
樸茨茅夫（Portsmouth），係英國英倫東南衡州郡嘅城鎮，住21萬人.
園
有啲只係因英文叫Park，直譯爲園，如科學園，未必種咗好多樹木，但通常整到公園咁.
[[Category:園]]
游莨維
游莨維（Joe Yau，）係香港無綫電視男藝員. 佢2006年參加節目《一擲千金》中只贏得一蚊獎金而有「一蚊Joe」呢個花名，之後無綫電視同佢簽約，佢跟住參加2008年第22期無綫電視藝員訓練班旁聽生入行. 佢拍過唔少電視劇，但都係閒角，代表作反而係細路節目《問問Master Joe》嘅主角Master Joe.
直播老婆生仔被批評
喺2017年6月，游莨維誕下囝囝Morgan，但佢一路拍片直播，一路為老婆Clara打氣，Clara就痛到大叫兼滿面淚水，事後游莨維就被網民鬧爆借老婆生仔呃like.
華正群
華正群，係臺灣音樂人.
世界遺產
世界遺產（，World Heritage），全名聯合國世界遺產（UNESCO World Heritage Site），係指由聯合國支持、聯合國教科文組織負責執行嘅國際公約建制，佢係以認定對全球人類都有好大自然、文化價值嘅地方，並且好好噉保存呢啲地方為目標.
統計同紀錄
截至2015年6月嘅第39屆世界遺產年會，世界上一共有世界遺產1031項，其中文化遺產802項，自然遺產197項，文化同自然雙重遺產32項. 喺190個世界遺產公約締約國之中，總共有161國擁有世界遺產.
急凍食品
急凍食品，或叫冷凍食品、冷藏食品、雪藏食品，多數指經過急凍（又叫冷凍、冷藏、雪藏）處理嘅嘢食. 急凍嘢食係一種很常見嘅嘢食保存法，除咗可以大幅減低嘢食腐壞同化學反應嘅速度之外，更因為嘢食裏面嘅水結成冰，亦嚴重阻礙微生物滋生，從而得以大幅延長嘢食嘅最佳食用日期.
冷凍只能減慢食物腐壞嘅過程，令微生物嘅生長過程停止，但係唔能夠殺死佢哋. 因為冷凍淨係可以減緩酶反應，因此喺冷凍前，嘢食製造商會漂白嘢食或添加化學物來停止酶反應.
傳統同其他用途
好多極地嘅地區會將嘢食保存喺雪地嘅洞穴或冰中嘅儲藏室，斯堪的納維亞地區就係利用呢種傳統嘅方法保存魚類，特別係鯡魚.
好多國家會設有大型冷凍室，策略性咁保存大量嘅嘢食以便國家緊急之用.
有啲機構將種子保存喺攝氏零下18度嘅種子銀行度，以因應植物物種滅絕嘅情況. 咁保存嘅種子通常係農作物或係罕見物種.
鴨腳扎
鴨腳扎係廣東、香港同澳門地區常見嘅點心. 鴨腳扎係用腐皮卷成一塊鴨腳，加蠔油調味後放喺蒸籠度蒸熟.
張彤
張彤（，）係中國大陸女演員，新疆烏魯木齊人，中央戲劇學院表演系1996年級本科畢業.
2014年，張彤出演湖南衛視電視劇《武媚娘傳奇》，飾演殷德妃.
諾列治
諾列治（Norwich，讀音/ˈnɒrɪdʒ/或/ˈnɒrɪtʃ/），又譯諾域治，係英國英倫東部羅福郡嘅城鎮，住14萬人.
飛機老鼠
飛機老鼠係飛機上嘅賊. 多數係趁搭客唔爲意時，偷行李物品. 尤其係等搭客瞓着，或者去廁所嗰時偷嘢.
正四面體
正四面體（Regular tetrahedron）係個有四面體，由四個正三角形組成，係正多面體之一. 佢每面都係等邊三角形. 正四面體係五個柏拉圖立體（Platonic solid）之一.
林喬
林喬（；），係中國大陸填詞人、唱片企劃人、製作人等. 佢喺中國大陸同港台地區，為好多出名歌手發表過大約二百首歌詞，連企劃各種作品七百幾首. 成功策劃過幾十張唱片.
經歷
2008年，佢同過趙薇合作《天使旅行箱》，被媒體叫做趙薇「御用」作詞人.
張定涵
張定涵（，），前名張誼，係中國大陸女演員，北京舞蹈學院畢業.
張定涵嘅電視劇作品包括《大宅門》同埋《武媚娘傳奇》等等.
乍奇布數
乍奇布數（Jack Purcell，）係加拿大世界冠軍嘅羽毛球員. 乍奇布數係加拿大係1929年同1930年全國羽毛球冠軍，重喺1933年成為世界冠軍. 佢喺1945年退休.
唔平等條約
唔平等條約，中文叫不平等條約，係指唔係經雙方對等談判，而係一方用武力或政治壓逼另一方去簽嘅條約. 喺世界史上，呢啲條約多數都係19世紀到20世紀頭簽，好多都係由大清被逼同歐洲列強簽嘅，而日本、韓國、越南等東亞國亦都曾經簽過.
華燈初上
華燈初上（），又有叫藍色時刻（blue hour）係指暮光（通常係航海暮光）嘅一段時間內，太陽喺地平線下深處，殘留嘅陽光令個天呈現深藍色.
鰓
鰓係一種器官，好多水生動物都依靠佢將溶解喺水入面嘅氧氣吸收到血液. 呢種呼吸方式叫鰓呼吸.
鰓俾一層好薄嘅、具有通透性嘅膜包住. 血喺入面嘅血管或者係腔隙裏面流動，噉樣就可以盡可能同外界嘅水接觸. 鰓嘅位置唔定：蠕蟲同埋蟹嘅鰓喺佢哋嘅肢體，貝殼動物嘅鰓就喺佢哋嘅外套腔中，魚嘅鰓喺鰓裂. 大部分動物嘅鰓係裸露嘅，但都有啲係有皮膚保護嘅，或者係為某啲特別嘅結構保護（殼，外套，鰓蓋）. 為咗增加同水接觸嘅面積，鰓嘅形狀有櫛狀，葉狀，樹狀和叢狀. 鰓利用對流原則，即血液（血淋巴）流動嘅方向同水流動嘅方向相對，令啲血可以以最大限度補充氧氣. 喺軟體動物中（例如貽貝），鰓重有過濾食物顆粒嘅功能.
好多水生動物同埋一啲喺潮濕空氣生活嘅陸上動物用鰓呼吸. 好似蝸牛（肺螺亞綱除外），貝殼同其他軟體動物，多種「蠕蟲」，蟹等，而魚同埋兩棲動物嘅幼蟲（有些成蟲重會）係鰓呼吸嘅代表.
而用氣管呼吸嘅昆蟲，只有部分例外先至用鰓呼吸（部分重會同器官相連）. 主要係蜻蜓、蜉蝣同部分雙翅目嘅水生幼蟲.
大部分用鰓呼吸嘅動物會喺水外嘅環境好快窒息而死，因為鰓葉極容易乾. 噉亦會喺水中嘅氧氣耗盡而發生.
一啲魚類同蟹可以通過特別措施，例如將水重新補充氧氣而能夠較長時間脫水生活.
劉仲敬
劉仲敬（William Liu，），網名「數卷殘編」，自稱大蜀民國臨時總統，四川大學世界史碩士、武漢大學歷史系博士肄業，歷史、國際政治評論員，祖籍四川資中，喺新疆出世，而家滯留緊美國.
經歷
1996年，劉仲敬喺華西醫科大學畢業，之後喺新疆某公安局做咗差唔多十年法醫. 2012年，佢喺四川大學攞到世界史碩士學位.
2014年3月，劉仲敬以《民國紀事本末》作者嘅身份，喺鳳凰衛視嘅《開卷八分鐘》節目擔任來賓，就國民黨黨產同埋其他問題發表個人評論.
2015年12月，劉仲敬參加由香港浸會大學饒宗頤國學院主辦嘅「普世價值再思」論壇，並且發表演講.
2017年，劉仲敬開始喺明鏡新聞網，每個星期舉行一次叫做《劉仲敬思想》嘅網絡講座.
中日戰爭
戰爭爆發嘅真正原因，係蘇聯同日本之間嘅國際博弈；而直接原因，就係蔣介石本人唔肯承認政治現實. 日本喺「滿洲」（中國東北地區）嘅投資，完全屬於正常嘅資本主義活動. 投資過後，日本人又驚收唔返本，於是不斷向滿洲派遣軍隊，用來保護「南滿洲鐵道」嘅利權，最後導致咗滿洲國嘅成立. 蔣介石明知南京國民政府唔夠日本打，但因為佢嘅中華民族情意結，蔣介石都係堅持發動戰爭，擔心日本控制滿洲得太耐，當地嘅民心變遷，加上國際因素，好可能永遠「攞唔返」滿洲. 盧溝橋事變實際上亦係蔣介石授意沿境士兵，私底下挑釁日本關東軍而造成.
美國
據劉仲敬嘅睇法，美國係「人類有史以來最仁慈嘅秩序輸出者……如果按照當勞侵自己做生意同交稅嘅標準來衡量國際關係，就只能夠承認，美國政府係未試過『有風駛盡𢃇』」.
歐洲
劉仲敬認為，「舊歐洲官僚國家模式」係冇辦法應對來自伊斯蘭國同類似組織嘅挑戰.
中華人民共和國
劉仲敬認為，習近平執政路線嘅核心係「紅二代」打倒技術官僚，重新主導返政權，但如果習嘅企圖越成功，噉喺國際外交呢方面，中國就會比以前更加被動.
香港
劉仲敬喺文章度講，「……獨派（註：香港獨立運動）同統派嘅任務難度天生就唔平等，打爛嘅雞蛋唔多可能自己返到蛋殼入面去. 鬥爭嘅勝利對統派係唔夠嘅，對獨派係冇必要嘅. 統派一定要保證，冇人會對獨統問題有興趣. 只要鬥爭開始，佢哋就已經輸咗. 無論鬥爭嘅結果係點，鬥爭嘅事實本身就係有利於獨派嘅」.
臺灣
國民黨從整體來講「就係一班攞錯劇本嘅演員」，蔣介石作為呢批人嘅領袖，成日唔知道自己真正嘅歷史地位，過度執著「世界四強」呢個稱號，唔關注地方性事務，結果「畀咗台灣社會發展下一代精英嘅機會」.
至於民進黨，劉仲敬就話臺灣喺「2015-2016年之間嘅政治生態調整，已經畀咗小英總統一個難得嘅機會」，所以劉仲敬建議蔡英文「將自己嘅任期變成新節點，穩定之後幾十年嘅格局」，以免夜長夢多. 喺呢個前提下，民進黨或者轉型做「審慎型綠色大黨」，同台聯或者其他細黨就「吸收第三勢力、民間團體，形成理想型綠色大黨」，或者「扮演以色列建國初期嘅工黨角色，周圍係大批冇能力單獨執政嘅細黨」.
中華人民共和國
華東師範大學教授許紀霖話，「（劉仲敬）呢位啱啱而立之年嘅學子係一位難得嘅怪才、學痴……大識大見打通古今中西，乃當今學界罕見之天才也」.
自由評論人李爾克認為，劉仲敬「毅力驚人」，「閱讀量、記憶力同驚人嘅聯想力似乎都冇得彈」，但劉嘅見解「事實錯誤」、「思想貧乏」，只不過喺度兜售緊佢「嗰套糅合（偽）西方中心主義、（偽）英格蘭保守主義、（偽）史賓格勒式嘅文明季候論、（偽）世界新秩序、（偽）春秋公羊學等『歷史理路』同『草蛇灰線』嘅一種所謂返到以德性做支撐嘅『細共同體』嘅政治哲學」. 而劉仲敬引起嘅所謂爭議，其實並「冇進入到專業史學研究入面具體歷史問題論爭嘅視野，本質上係一種政治姿態」，佢之所以爆紅，係由於「主要嘅爭論者喺立場同方法上都顯得粗糙，而真正有思想深度嘅學者，又因為種種原因，唔能夠充分表達自己嘅觀點」.
中國藝術研究院研究員張耀傑就話，劉仲敬「係有兩篇考據性文章紮實嚴謹，畀咗佢好印象」，可惜劉嘅專著（民國紀事本末）就「……唔肯喺考據發掘方面付出最低限度嘅硬功夫，而只係投機取巧噉，將郭廷以等前輩史家已經用白話文介紹清楚嘅歷史梗概，轉用半文半白、詞不達意嘅文言文抄述一次，然後又加埋啲中國傳統嘅易經、推背圖式嘅猜謎算命嘢落去，『此亦一是非，彼亦一是非』啲噉嘅空口大話來嚇窒人，出奇制勝」.
出身於北京大學中文系嘅中國詩人余世存，喺鳳凰網嘅個人訪問提到劉仲敬話：「不單只王怡，李英強，就連劉仲敬都信埋基督教，而且佢仲走咗路去美國. 劉仲敬喺班後生嘅知識分子入面，係有好大嘅知識魅力. 但係佢嘅生活方式同行為方式，證明呢啲人並冇搵到安身立命嘅嘢……而且喺認可呢種生活方式嘅過程入面，亦要產生出創造力，呢樣先係最緊要嘅」.
北京師範大學講師田方萌認為，劉仲敬嘅《安·蘭德傳》有「抄襲其他著作」嘅重大嫌疑.
海外
香港財經評論員周顯認為，劉仲敬係佢「近年最佩服嘅民間歷史學家」，「好多人對於劉仲敬嘅大膽史觀，唔敢苟同，認為當中有唔少錯誤，但……一個有咁多新見解嘅人，（啲見解如果）有三成係啱嘅，噉就已經好巴閉了」.
評論人金戴倫（Dylan Levi King）話劉仲敬嘅諗法係「最有生命力嘅（政治）狂想」（Most Active Fanatic）.
曾大屋
曾大屋（曾讀增，），正名叫山下圍或者山廈圍，係香港沙田一圍. 響博康邨南面. 呢條村係1867年起好，係條姓曾嘅村，所以叫曾大屋，又或者曾氏大屋，曾家大屋. 村民係客家人，開村祖係曾貫萬. 喺2009年12月18號被評為香港一級歷史建築.
曾大屋係典型嘅客家圍村之一，係曾氏家族嘅根據地. 佢喺1848年開始起，起咗廿年先至起好. 大屋係用花崗石、青磚同埋實木嚟起嘅，係沙田保存得最完整嘅粵東客籍圍村. 曾大屋係長立方形嘅，總共有三進，屋同屋之間有通道同埋天井相連；圍牆上有排列整齊嘅槍孔同瞭望孔，圍嘅四角有更樓同炮樓，用嚟防禦外敵入侵. 北面圍牆有3個入口，門頂係圓拱形嘅，正中嘅正門可以直接通往祠堂. 祠堂位於最後一進排屋嘅中心，係舉行祭典同儀式嘅地方.
長城 (電影)
《長城》（The Great Wall），係套2016年上畫嘅英文3D電影，由中國大陸同美國合拍，由張藝謀執導，麥迪文、景甜、劉德華、鹿晗、貝哲羅柏斯卡、威廉達福、彭于晏、張涵予主演.
喺套戲嘅世界入面，中國人起萬里長城係用嚟對抗怪物「饕餮」嘅入侵，而且故仔係喺北宋嘅宋仁宗年間發生.
阿Q正傳
《阿Q正傳》係魯迅創作嘅一部小說. 魯迅寫《阿Q正傳》，其實係想指出當時嘅中國人普遍存在嘅一種毛病，就係就算喺事實上蝕底，仲用「精神勝利」嚟自我安慰，而唔肯積極反抗或避免再次受辱.
《阿Q正傳》嘅主角係阿Q，一個喺社會嘅小人物. 佢好窮，地位低，但自尊心好强；佢嘅遭遇唔好，成日被人蝦，但係佢有自己嘅一套精神優勝法，好似佢畀村入面嘅趙太爺掌嘴，佢會喺心入面諗「呢個世界真係唔似樣，阿仔打老竇」. 一諗到尊貴嘅趙太爺係自己個仔，阿Q就開心起嚟. 呢個就係「阿Q精神」嘞.
阿Q精神
阿Q精神，就係指一種唔肯面對現實，一味精神上自我安慰嘅處事態度，即係狐狸食唔到葡萄就話葡萄係酸嘅咁，實際上就係自欺欺人.
而家「阿Q」多數用嚟形容唔肯面對現實，自欺欺人，善於自我安慰嘅人.
洋素馨
洋素馨（；學名：Cestrum nocturnum），又嗌夜丁香（），係木樨科夜香屬嘅落葉灌木，原產南美洲，而家喺中國廣東、廣西、湖南、雲南、福建嘅熱帶同亞熱帶地區、中美洲西印度群島同南美洲熱帶、亞熱帶地區都可以搵到.
樣
植株高2～3m，禿淨. 梗圓柱形，初直立後下沊，細枝有棱. 葉單生兼互生，有短柄，草質，多數係長嘅橢圓形或蛋形，長5～15cm，闊2～4cm，先端尖，基部近圓. 花係傘房花序，生喺枝頂或樹杈，長7～10cm，花色綠白或淡黃，有好濃嘅花香，花冠似窄而長嘅管道，有5條雄蕊同2個子房；每年7～11月開花. 果屬漿果，近似球形，直徑4～6mm，熟時轉白.
適應環境
植株陽光同暖濕氣候，雖然禁些小陰同弱鹼性泥地，但唔禁低過5℃嘅嚴寒天氣.
用途
植株可以做盆景同觀景植物，花既可以食用同藥用，又可以煲水做沖涼用料，甚至可以驅蚊. 尤其係乾花可以做浸茶同熏酒. 藥用有行氣止痛嘅功效.
文化
喺中國廣東珠三角地區，曾經有「珠女至今顏色好，一生衣食素馨花. 」同「三十三村人不少，相逢多半是花農. 」嘅詩句. 另外，古代出名詩人居巢都寫過《浪淘沙·素馨》嘅文言文嚟形容佢.
連出去
類:夜香屬 類:落葉植物 類:灌木 類:藥用植物 類:茶嘅原料 類:酒源植物 類:花卉 類:香花樹種
愛瑪史東
艾美莉 珍 史東（Emily Jean Stone，），更為人熟識嘅名係愛瑪史東（Emma Stone），係瑞典裔美國演員.
史東參加過 FOX 嘅電視劇集 Drive 演出，之後演過幾部電影，其中2009年驚嚇喜劇片《喪屍樂園》（Zombieland）同2010年嘅青春喜劇片《緋聞教主》（Easy A）做主角，憑《緋聞教主》後獲提名為金球獎音樂及喜劇類電影嘅最佳女主角. 亦開始做配音，亦演過幾部叫好又叫坐嘅電影. 2012年演嘅《蜘蛛俠：驚世現新》，做女主角關史黛西. 2015年演《飛鳥俠》後獲奧斯卡最佳女配角提名，2016年憑《星聲夢裡人》（La La Land）得 Volpi Cup 最佳女主角.
出面網頁
類:奧斯卡金像獎最佳女主角
雅息特
雅息特（Exeter），又譯艾斯特，係英國英倫西南德雲郡嘅城鎮，住12萬人.
國際中華小姐競選
國際中華小姐競選（Miss Chinese International Pageant），前稱國際華裔小姐競選，係香港電視廣播有限公司主辦嘅每年一度國際選美賽事，由代表世界各地嘅華裔佳麗共同角逐桂冠. 2007年起，中國大陸地區佳麗獲邀參賽，故大會將「國際華裔小姐」改名為更具代表性嘅「國際中華小姐」.
呢項比賽始於1988年. 1990年，為配合中華文化，大會將呢屆賽事延至翌年（即1991年），並定於每年農曆新年前後舉行.
由於2010年嘅賽事規模比歷屆盛大，無綫電視就破例將佢押後至嗰年11月舉行，畀各方充足時間準備. 為咗令之後嘅比賽能夠回復於每年年初舉行，2011年嘅賽事順延至2012年1月15號舉行. 故此，喺1990年同2011年都無舉辦賽事.
每年嘅國際中華小姐競選都由在任嘅香港小姐冠軍代表香港地區出賽，只有2009年例外：2008年度香港小姐冠軍張舒雅因病退選，由同年度亞軍陳倩揚補上. 由2020年開始，由於武肺疫情嘅關係而暫時停辦.
張頴康
張頴康（Jonathan Cheung，）係香港無綫電視男藝員，參加2007年第21期無綫電視藝員訓練班入行，之後主要拍電視劇，出名角色包括《回到三國》嘅范根同《一屋老友記》嘅寶愉.
佢老婆係無綫電視節目主持麥雅緻，佢哋兩個係娛樂圈入面嘅模範夫妻.
偉達耀路
偉達耀路（Thanon Withayu：即係學院路嘅意思）係曼谷商業區北面嘅大馬路，行南北方向慣穿披耶泰區，呢度舊時有好多學校，畀如曼谷大學，馬路名由此得嚟，但係有啲學生嫌名太舊，幫佢起咗個花名叫佢無線路（Wireless Road），連響度教書嘅外籍學者都咁叫，收尾連曼谷嘅英文地圖干脆正名、花名一齊登上.
大躍進
大躍進（）係中華人民共和國喺1958年開始、直到1961年初呢幾年間發生嘅社會運動，呢個社會同經濟計劃期望可以喺共產革命過嘅中國快速打造出一個社會主義嘅現代社會，即透過使用中國龐大嘅人口、令工業同農業發展出現好大嘅進步，最屘令到中國大陸從農民社會做基礎嘅農業經濟體、轉變成基於現代工業嘅共產社會.
呢項工農業大增產政策係由毛澤東所主導嘅. 喺1957年反右運動中，毛澤東得到咗黨內主導權，之後佢根據生產力理論施行大躍進政策，先係用權力鬥爭打擊反對派，然後用合作社、人民公社、大食堂呢啲形式將國民財產全部攞走、共有化，透過推進呢啲共產主義政策，毛澤東宣稱話能夠喺數年間掌握核武裝，並且經濟上喺15年以內追上甚至超越美國同英國.
但係，啲政策不切實際，啲手法亦無視現實，導致唨好多危機. 尤其係唔顧農村嘅實際，生硬噉推行集體農場、糧食徵購、軍事化管理，啲人喺政策推行過程中唔係處刑死就係捱拷問至死；而且喺農村中用土窯煉鋼，結果衹得廢鋼，並冇實際嘅經濟、生產效益，導致產業、設施、環境嘅大破壞. 生產難以進行，生活難以繼續，唯有靠浮誇、造假、欺瞞嚟營造躍進假象. 最終邇場運動喺中國國內招來咗大混亂，導致人類史上波及最多人嘅大饑饉，係20世紀最惡劣嘅大饑荒之一，餓死嘅人超過兩千萬 ，有可能仲多過四千萬  ，正係毛澤東努力嘅結果.
場運動以大失敗結束後，1962年初嘅中央工作會議七千人大會召開，會上中共研究咗大躍進嘅頹敝後果. 雖然大會之前毛澤東就已經受唨指責，但佢喺會上先至做官方檢討. 因爲噉，一啲溫和嘅高級黨員、如劉少奇同埋鄧小平，得到咗更多嘅權力，而毛澤東嘅權威冧臺，逐漸冇聲出. 出於恢復、鞏固權力嘅目的，毛澤東喺1966年發動咗文化大革命.
大躍進政策係世界上出過最多犧牲者嘅社會主義政策. 今時大多數人、無論中國內外，都睇佢係一場經濟大慘禍.
概述
1957年11月6號，蘇聯共產黨第一書記赫魯雪夫發表宣言話「蘇聯嘅工業生產（鋼鐵同石油、水泥）同埋農業生產可以喺15年以內超越美國. 」
睇埋
類:毛澤東 類:1950年代 類:中國經濟 類:1960年代
北部灣
北部灣（），舊時叫，係越南東北、中國廣西南面、雷州半島同海南島西面一個海灣.
喺亞洲位置
類:越南地理 類:廣東地理 類:廣西地理 類:海南地理
筆架山隧道
筆架山隧道（英文：Beacon Hill Tunnel）係香港一隧道，專行火車，喺筆架山下，九龍塘同大圍之間. 佢係九廣鐵路電氣化之時起嘅，可以兩軌行車，取代單軌行車嘅煙墩山隧道. 條隧道1981年4月26號全面啟用，而煙墩山隧道亦封咗.
九廣鐵路同香港地下鐵路合併後，家下隧道行港鐵東鐵綫，亦同時行城際直通車往來廣州、上海同北京，亦行火車貨卡. 東鐵綫上，隧道喺九龍塘站同大圍站之間.
人均收入
人均收入（income per capita）係指一個地區內每個人平均（通常係每年）賺到幾多收入，係一種有用嘅經濟指標.
孔美琪
孔美琪（Koong May Kay, Maggie）係香港親中陣營政治人、教育界人士.
選舉經歷
喺2021年9月，佢當選成為香港特别行政區選舉委員會教育界委員. 之後佢喺李家超無提政綱嘅情況下，有份提名李家超參與2022年香港行政長官選舉.
航空安全
航空安全（aviation safety）係指對於飛機等嘅航空器嘅安全性嘅考量.
朝比奈伸
朝比奈伸（）係日本足球員，司職後衞，效力過大阪飛腳，及鳥棲砂岩.
環市路 (廣州從化)
環市路（）係中國廣東廣州嘅南北走向主幹道，喺從化江浦. 南邊從廣從北路同從城大道嘅交界開始，一直去到北邊嘅溫泉大道（九里步果場附近）. 佢係105國道嘅其一公路，公里標記：K2496+700～K2489+500. 雙向6車道，全長7.2km.
經過嘅道路
條路順序從南到北嚟排，加粗嘅字係主幹道：
新 (王莽)
新朝（）係中國史上一朝，喺西漢之後；凈係得王莽一個皇帝（公元9年至23年在位）.
起源
西漢末年國力衰退，國家逐漸畀王氏外戚控制. 王氏外戚入面出咗一個叫王莽嘅叻人，佢雖然好細個就冇咗老豆，但係佢靠住扮嘢嚟獲得其他叔伯嘅支持，因此由最初嘅黃門郎一下升咗做大司馬. 之後王莽慢慢咁控制咗成個朝廷，並且透過扮好人嚟拉攏平民百姓同埋讀書人嘅支持. 哀帝病死之後，王莽立咗得兩歲大嘅孺子嬰做皇帝，並自稱「假皇帝」(假即係代理嘅意思). 之後王莽廢咗孺子嬰，自立為皇帝，國號改做新，首都仲係喺長安，但就改名做常安.
託古改制
新朝建立之後，王莽開始恢復周朝嘅制度，並且奉行《周禮》. 政治方面，王莽恢復周代嘅官制同官名，並且將天下分為九州萬國. 另外，王莽將「匈奴單于」改為「降奴服于」，高旬麗改為下旬麗，呢啲舉動激嬲咗好多原本臣服漢朝嘅國家，佢哋好多都同新朝斷絕咗原本藩屬嘅關係，匈奴後尾甚至同新朝爆發戰爭. 經濟方面，王莽將煮鹽、治鐵、釀酒、鑄錢、開採山澤資源同埋五均賒貸（即係宜家嘅高利貸）改做國營，叫做「六筦」. 佢先後作出四次幣制改革，廢咗漢武帝時期就開始成為全國唯一合法貨幣嘅五銖錢，再先後改造咗28種貨幣. 但呢啲貨幣並唔統一，仲換算困難，搞到當時嘅社會經濟亂曬大龍. 除此之外，佢仲實行「王田制」，將全國土地收歸國有，然後由國家分田地畀大家，並且禁止買賣奴婢，搞到好多有錢嘅地主豪強破產. 呢啲政策並冇解決到當時嘅社會問題，反而成為咗擾民嘅苛政.
滅亡
王莽改制失敗，加深人民苦難，加上全國各地連年發生旱災同蝗災，災民紛紛起來反抗，規模較大嘅有山東瑯琊人樊崇所領導嘅「赤眉軍」同埋荊州北部嘅「綠林軍」. 西漢宗室劉縯、劉秀兄弟亦喺舂陵（家下湖北棗陽南）起兵，之後更加入綠林軍，加強咗綠林軍嘅力量. 王莽派出四十二萬大軍攻打喺昆陽（今河南葉縣）留守嘅劉秀，但係大敗而歸. 公元23年，綠林軍攻佔長安，王莽被叛軍殺害，立國僅十五年嘅新朝喺一片混亂中滅亡. 同年，更始帝劉玄正式喺長安即位，建立玄漢.
和夫咸頓
呢座城市最出名嘅足球會係狼隊足球會（又叫和夫咸頓流浪足球隊）.
沙吞路
沙吞路（Thanon Sathorn）係曼谷商業區南面嘅大馬路，行東西方向慣穿沙吞區，同是隆路平行，呢度有好多高大商業楼宇. <P> 條路中間有一條運河仔，唔容易畀人睇到. 條路因此又分為沙吞南路同埋沙吞北路，其实係同一條路嘅两邊. <P> 路上有啲外國使館，泰華總商會（Thai CC Building）嘅六十層大廈喺沙吞南路西段.
分類: 曼谷街道
李明 (足球員)
李明係中國籍屯門足球隊足球員，司職後衞.
2013年12月22號喺屯門鄧肇堅運動場舉行嘅香港甲組足球聯賽賽事，屯門主場對橫濱FC香港，賽至補時3分鐘，横濱FC香港開出角球，李明喺無人壓逼下，衝入小禁區跳起頭槌輕鬆頂入自己龍門，屯門最終因為呢個烏龍波以1-2輸咗.
性
性係生物學上一種過程，用以混合交換基因特徵. 性別係指多數生物響性嘅角度可以分成公同乸兩類.
自然性別
好多生物都會分成兩性，即係雌性同雄性. 性繁殖（Sexual production）靠專門用以生殖嘅生殖細胞結合，形成子息，等遺傳咗佢有父母嘅特徵. 生殖細胞個形可以一模一樣，但多數都係唔同形，尤其係分成兩種. 雄生殖細胞，通常都好細，又易郁，可以帶基因訊息到遠處，而雌生殖細胞，通常係大粒，唔易郁，但好多營養，用來孕出新生命.
兩性異形
好多動物，植物雌雄個體由大小，外貌都有明顯差異，即係兩性異形現象. 一般，有：男性體型比女性要大、體毛比女性多，女性有個胸較明顯、臀部較大、脂肪比較高. 其他物種入面，兩性差異可能再明顯，例如顏色同體重有差別.
人為性別
人類因自然法則斷定性別，就算經過青春期都唔同其他動物野獸，正常人係唔會性徵變態. 因此有性別認同問題，或相關病態人士，就可以除男女先天兩性，重有更多「性別」或「等三性別」，特別係近年性別社會運動造成更多更多問題. 由於外觀可能會難分真假，同有社會爭議性，而部份中文媒體試過搞錯下面三種「特殊性別」同佢個程度，以下再細分：
相關法律/議題
跨性別歧視，同性戀或同性婚姻合法化，社會、道德，自然，宗教問題.
嘉興糭
嘉興糭，又叫上海糭，係浙江特色嘅糭，起源自嘉興，用竹葉包成長方形，餡多數都係用豬肉，但唔似得廣東糭有綠豆、鹹蛋黃. 嘉興糭最出名嘅牌子叫五芳齋.
[[Category:糭]]
梳士巴利
梳士巴利（Salisbury），以前譯做疏利士巴利，係英國英倫西南渭州郡嘅城鎮，住4萬人.
彭于晏
彭于晏（）係中華民國演員同歌手，臺灣澎湖人，13歲閤家移民過加拿大，卑詩大學經濟學系肆業，2002年出道，出道作係臺灣偶像劇《愛情白皮書》.
梁愛詩
梁愛詩 （Elsie Leung，）係現任全國人民代表大會常務委員會香港特別行政區基本法委員會副主任委員，亦係候選人資格審查委員會非官守成員. 佢係前任香港特別行政區政府律政司司長同香港行政會議成員，民主建港協進聯盟創會會員.
屋企
梁愛詩老豆係作家梁之盤，阿媽叫黃寶群，中國漫畫家黃苗子同左校中華中學校長黃祖芬係梁愛詩舅父. 大佬係梁狄剛，喺大陸做石油勘探. 阿爺係梁國英，香港好出名嘅藥房梁國英藥房就係佢開嘅.
出面網頁
類:香港特別行政區主要官員
類:香港科技大學榮譽博士 類:香港樹仁大學榮譽博士 類:中國政法大學名譽博士
成長故仔
成長故仔（coming-of-age story）係故仔嘅一種. 個故仔主角係一個未成年嘅人，喺故仔中途佢遇到各種嘅難關，最後透過克服呢啲難關，成為一個成熟嘅大人.
克力架
克力架係隻乾薄脆嘅餅乾，上面有好多窿窿. 個名來自英文名Cracker. 梳打餅原係行軍行船食嘅餅，後尾變成零食. 克力架有好多隻，其中一隻就係梳打餅.
1801年 Josiah Bent響麻省米頓(Milton)整咗隻唔行船好耐都唔壞嘅餅乾. 隻餅乾用水同麪粉做. 放入爐焗，焗嗰陣會聽到餅裂嘅聲，所以英文就叫cracker，即係樣嘢會裂咁解. 美國內戰期間，佢間公司就賣呢隻餅畀軍隊，家下公司原地重有賣.
克力架上面嘅窿係避免塊起泡.
性侵犯
性侵犯泛指一切違反他人意願爾對他人做出嘅同性有關嘅行為，包括強姦（包括強迫口交及肛交）、強惜|吻、性騷擾、非禮、性虐待等. 過往亦都有將露體、偷窺等行為判定為性侵犯嘅案例.
參考
類:性暴力
形式化方法
形式化方法（formal methods）係理論電腦科學嘅一門，泛指一啲用嚟描述、開發同驗證軟件同硬件系統嘅數學方法. 呢啲方法會用數學模型描述軟件同硬件系統，幫分析者手分析個系統，例：個電腦系統嘅運算速度有條公式表示個速度受邊啲因素影響，分析者如果知道嗰啲因素嘅數值，佢就可以用條公式計出個電腦系統嘅運算速度，等佢知道個系統應該要點樣設計（嗰啲因素要喺乜嘢數值）；喺呢點上，電腦科學同第啲工程學領域一樣－用數學模型模擬一個系統，並且靠呢啲模型對系統嘅設計作出思考，最後設計出更加能夠幫手達到目的嘅系統. 形式化方法好多時會用到運算理論、訊息論同程式語言理論上嘅知識，而且可以話係軟件工程嘅理論基礎.
Hedwig's Theme
《Hedwig's Theme》係美國作曲家約翰·威廉士為《哈利波特系列電影》譜寫嘅主旋律，成日被睇做整部系列電影嘅音樂化身 ，亦係呢部系列電影入面最出名嘅配樂. 個名係嚟自《哈利波特》系列入邊主角哈利·波特隻貓頭鷹嘿美（Hedwig）.
視線
視線（sightline）係指一個觀察者同佢望緊嗰件物件之間成嘅直線.
根德伯里
根德伯里（Canterbury，又譯「坎特伯雷」），係英國英倫東南根德郡嘅城鎮，住5.5萬人.
施立
施立（；Shih Li），係台灣出名填詞人，身兼音樂、劇場、電視同電影跨界創作人. 佢最新導演作品「野雀之詩」入圍2019台北電影節國際新導演競賽，同台北電影獎最佳女主角、最佳女配角、最佳男配角、最佳配樂四項提名，其中最佳女主角攞到獎.
北大西洋公約組織
北大西洋公約組織（North Atlantic Treaty Organisation，縮寫NATO；Organisation du traité de l'Atlantique nord，縮寫OTAN），簡稱北約，係歐洲同北美洲國家為協同防衞而起嘅國際組織，亦係軍事同盟組織. 佢係喺1949年4月4號，北美洲同西歐共12個國家喺美國華盛頓簽署《北大西洋公約》後正式成立. 北約由公約第5條規定要保障成員國集體安全，所以北約各國加盟後同意喺任何一位成員國確認俾第三方國家攻擊時，其他成員國會做出即時反應嚟集體防衞.
北約嘅總部原本係喺法國巴黎，後來搬咗去比利時布魯塞爾.
成立原因
第二次世界大戰後，8個東歐嘅社會主義國家都喺蘇聯嘅控制下（之後除咗南斯拉夫都加入咗華沙公約組織‎）；而中、西歐其他國家，包括戰敗嘅德國同埋意大利，戰勝嘅英、法等國同其他好多國家，都因為受到戰爭破壞，經濟疲弱，社會動盪，加上各國之內，共產黨勢力膨脹，都大有被赤化嘅可能. 美國怕無咗成個歐洲，勢必會令佢嘅勢力退返大西洋嘅西岸，令北美形勢陷於孤立，因而一面對歐洲實行馬蘇計劃，對中、西歐非共產國家提供大量軍事、經濟援助，另一方面成立軍事組織——「北大西洋公約組織」嚟對抗蘇聯同東歐集團.
成員國
北大西洋公約組織嘅成員國，包括西歐嘅英國、法國（喺1966年退出，2009年加入返）、德國、比利時、荷蘭、盧森堡；北歐嘅丹麥、挪威、冰島、芬蘭；南歐嘅意大利、希臘、西班牙、葡萄牙、保加利亞、羅馬尼亞、阿爾巴尼亞、克羅地亞、黑山、北馬其頓；東歐嘅愛沙尼亞、拉脫維亞、立陶宛；中歐嘅捷克、匈牙利、波蘭、斯洛伐克、斯洛文尼亞；大西洋彼岸嘅美國、加拿大；同埋亞歐交界、戰略地位好重要嘅土耳其，合共31個國家.
組織及協防條款
北約設有一名秘書長處理日常事務. 由於佢係軍事組織，所以各成員國國防部長會定期舉行會議. 組織嘅主要功能，就係協防各個會員國. 任何成員國嘅安全受到威脅，其他國家有加以協助嘅義務. 不過，協防行動須要先由組織會員國開會通過.
戰後防務，其實主要由美國出力. 喺各成員國中，大多數都有美國駐軍，以保障歐洲地區嘅安全. 不過美國如果調動軍隊，同運用設喺該國嘅軍事設施，須要先得該國同意. 其中，駐有美軍最多嘅地區係德國. 北約嘅軍事指揮，主要係由美國將領擔任.
馬貫東
馬貫東（Mark Ma，）係香港無綫電視男藝員，參加2007年第21期無綫電視藝員訓練班入行，之後主要拍電視劇，代表作包括《鐵馬戰車》嘅揚明、《愛·回家之八時入席》嘅唐中書.
Making Love Out of Nothing at All
《Making Love Out of Nothing at All》係由Jim Steinman填詞同作曲，美國搖滾樂隊Air Supply演唱嘅強力情歌. 呢隻歌收錄喺1983年合輯《Greatest Hits》. 呢隻歌喺美國告示牌百強單曲榜排咗三個禮拜第二.
電能
電能（electrical energy）係指由動能或者電勢能而有嘅能量.
白水碗
白水碗，香港一灘，係沙灘又係石灘，喺大埔仔，就近香港科技大學. 山上有澗，長年有水，中有飛泉直下，到近白水碗有潭出海. 白水碗唔係官方泳灘，並無救生員.
交通
白水碗可由香港科技大學巴士站，北門嗰邊，附近有梯直落.
貝哲羅柏斯卡
貝哲羅柏斯卡（Pedro Pascal，）係美國演員，智利人. 細個嗰陣佢父母參加反皮諾切特示威，做咗政治犯，冇耐得到丹麥政治庇護，貝哲羅喺美國加州橙縣度長大. 出名作品包括美國電視劇《權力遊戲》.
胡敏芝
胡敏芝（Karen Wu，）係香港無綫電視女藝員，出身自2021年無綫電視藝員訓練班.
梳打餅
梳打餅（soda cracker 或者 saltine cracker）或者叫鹹梳打，係其中一隻克力架餅乾. 佢係用白麪粉、起酥油、酵母同梳打粉，重會加啲食鹽.
胡敏芝
簡歷
胡敏芝大學讀香港中文大學新聞及傳理系，之後報考無綫電視藝員訓練班，隨後正式簽約做無綫藝員.
梳打餅
焗嘅過程，梳打嘅鹼性會中和發酵嘅酸.
胡敏芝
簡歷
2022年佢做咗23位J2ers之一，拍一啲J2台節目.
三好拓兒
三好拓兒（）係日本足球員，司職後衞，效力過福岡黃蜂，鳥棲砂岩，ALO's北陸，Valiente Toyama，及FC琉球.
鳥神星
鳥神星（符號：, Makemake） 係太陽系第四粒被定義做矮行星嘅星. 最初叫2005 FY₉，後尾畀咗小行星編號136472. 直徑約莫係冥王星四分之三. 而佢表面得溫度得30K，冚滿甲烷冰，亦可能有乙烷冰. 2015年發現到佢有粒衞星，暫時叫住S/2015 (136472) 1先.
米高布朗嘅團，喺2005年3月31號發現鳥神星，並喺2005年7月19號將呢個發現同鬩神星嘅發現一齊公布，但比妊神星嘅公布遲咗兩日.
鳥神查實叫馬騎馬騎，係復活節島神話裏便嘅造人之神，雀人族嘅神.
鬩神星
神星（Eris，符號：） ，學名136199號小行星，係粒矮行星，位於柯伊伯帶；觀測估計大過冥王星，喺公佈發現嗰陣，發現者同埋NASA等組織曾經封佢做「第十大行星」，臨時編號2003 UB313，臨時名叫冼娜（Xena）.
2006年8月嘅「第26屆國際天文學大會」上，2003 UB313 劃為矮行星，改名厄里斯（Ἒρις），係希臘神話入邊搞搞震，挑撥離間嘅女神.
命名
根據小行星嘅命名常規，呢個星體嘅臨時名2003 UB313. 發現者有權同佢改名，只要得到國際天文聯盟認可就得. 喺發現者嘅網站上面，呢個小行星用咗「Lila」做名（取自美國加州理工學院天文學家布朗嗰女 Lilah）. 個發現者後尾話呢個係「一個感情用事嘅阿爸喺朝早對網站嘅命名」.
因為佢嘅體積大過冥王星，所以曾獲考慮列作太陽系嘅第十行星. 但係由於當時已發現多個同冥王星差唔多大嘅天體，冥王星嘅行星定位再次受到考驗，到最尾2003 UB313同冥王星一齊劃歸做矮行星. 2006年9月7號國際小行星中心正式將2003 UB313編做小行星136199號，改名做「厄里斯」.
中文名
發現之初，中文名有音譯「厄里斯」，亦有意譯「鬧神星」、「亂神星」等. 2007年6月16號，喺揚州召開嘅天文學名詞審定委員會上，名詞委員、臺灣同仁同特約代表一共21人，經兩階段投票，決定意譯「鬩神星」；其衞星 Dysnomia 就叫「鬩衞一」.
衞星
2005年，夏威夷凱克望遠鏡嘅調適光學小組觀測四粒最光嘅古柏帶天體，分別係冥王星、、同埋鬩神星，而且用咗新嘅激光導引星調適光學系統. 9月10號嘅觀測結果中，佢哋發現一粒衞星圍住鬩神星行，叫佢做「加百利（Gabrielle）」，編號 S/2005 (2003 UB313) 1；其主星2003 UB313改名鬩神星之後，改叫Dysnomia，(Δυσνομια，「迪絲諾美亞」，厄里斯個女），中文亦改叫鬩衞一.
BP (企業)
BP（正式英文全名：BP p.l.c.. 前稱：British Petroleum（英國石油），簡稱：BP，後BP簡稱成為正式名，lse: BP、nyse: BP），兩廣地區又叫中國石油BP 或BP加油站，係世界最大私營石油公司之一（即國際石油七姊妹之一），亦係世界前十大私營企業集團之一，2012年營業額達到3882.85億美元. 該公司前身係創立喺1908年嘅盎格魯˙波斯石油公司（Anglo-Persian Oil Company），1954年改稱「British Petroleum」（英國石油公司），同時「BP」縮寫依然常用. 該公司整合探油、探氣、煉油、儲油、售油、零售等營業領域. 喺1998年一次購併行動之後，「BP」唔再作為「British Petroleum」嘅縮寫，而成為公司正式名稱. 喺廣告上，該公司有時使用「超越石油」「Beyond Petroleum」嚟宣傳業務.
中國內地業務方面，BP早喺1998年進軍中國，2010年6月18號，中國石油收購咗呢個企業而改名做中國石油BP.
青年小說
青年小說（young adult fiction，YA fiction）係指以 12 至 18 歲嘅青少年做讀者群嘅文學作品.
團年飯
團年飯係唐人文化習俗之一，喺過年前嘅一餐晚飯，江南、粵港澳地區稱為團年飯，星馬地區稱為團圓飯，華北地區普遍稱為年夜飯，閩南同臺灣稱為圍爐，目的係為咗一家人團聚，通常喺年卅晚或年廿九大除夕食. 但係近代人生活忙碌，未必可以約到大家喺大除夕一齊，團年飯亦可以喺農曆新年之前任何一日，亦可以係晏晝飯.
團年飯嘅餸都係有意頭嘅，有雞有魚有肉，髮菜蠔豉意味發財好事.
團年飯可以喺屋企食，亦可以喺酒樓食，唔少食肆都會推出團年飯套餐.
以前尊重長輩，埋位要分長幼次序，等齊人先開飯，而家就冇咁多規矩.
林明禎
林明禎（Min-Chen Lin，）係馬來西亞女歌手、演員同埋模特兒，喺馬來西亞柔佛長大，喺屋企排行第二，家姐係藝人林詩枝 ，對落仲有兩個細佬. 林明禎2015年喺臺灣出道，2016年幫香港一間網上借錢公司WeLend拍廣告而開始喺香港出名.
威廉達福
威廉達福（Willem Dafoe，）係美國演員，出名作品包括電影《殺戮戰場》、《別問我是誰》同《我和殭屍有份合約》.
佢有三次被提名奥斯卡最佳男配角獎，分别係1986年《殺戮戰場》、2000年《我和殭屍有份合約》同2017年《歡迎光臨奇幻城堡》
告羅士打
告羅士打（Gloucester），或者叫告士打，係英國英倫西南告羅士打郡嘅城鎮，住12萬人.
Beacon Hill Tunnel
Beacon Hill Tunnel可以指：
Henry Krieger
Henry Krieger（），係美國音樂劇作曲家.
飛鉈
飛鉈係武器一種，有條長繩，繩一頭綁石或其他硬物. 用繩將石投向敵人，等敵人受傷.
文
飛鉈英文叫sling.
廣東話有句無尾飛鉈，比喻有去無囘，一去無蹤，皆因飛鉈丟咗出去就飛到好遠，唔知去咗邊.
納爾遜
納爾遜 或奶路臣 （賀理修 奶路臣子爵，Horatio Nelson，），18世紀後半葉至19世紀初英國海軍白旗中將.
早年
奶路臣喺1758年9月29號響英格蘭諾福克出世，喺十一個兄妹之中排第六. 佢喺9歲時，畀佢喺海軍做艦長嘅舅父收養.
海戰
奶路臣英勇無畏，能征善戰，每次作戰都身先士卒，命令旗艦率先攻入敵陣，而且為咗激勵將士士氣，經常喺甲板上直接指揮作戰，但係亦因為咁而多次受重傷. 1794年8月，納爾遜正忙於執行封鎖和圍攻土倫嘅任務. 喺圍攻科西嘉Calvi時，一發炮彈打到佢面前，飛嚟嘅彈片同碎石打盲咗佢隻右眼. 1797年7月，奶路臣喺進攻西屬加那利群島嘅特拉里夫島時，因右胕中彈而冇咗成隻右臂. 兩次身受大傷而殘疾後，奶路臣就畀人叫做「殘疾將軍」.
其他海戰：
1803年5月，納爾遜出任地中海艦隊司令，以對抗法西聯合艦隊. 1805年10月19號，法西聯合艦隊駛離西班牙加的斯港，企圖通過直布羅陀海峽前往地中海，配合拿破侖喺意大利嘅軍事行動. 呢個時候，奶路臣已經喺加的斯以西嘅特拉法爾加海域等候. 10月21號朝早，19世紀規模最大嘅一場海戰（亦是納爾遜人生最後一戰）－特拉法加海戰正式開打.
特拉法加戰役
喺特拉法加戰役開始前一日，一個舵手因忙於綑紮郵帶，唔記得寄家書，而郵船已揚帆遠去，佢知道後立即下令將郵船召回，佢話：「邊個保證佢聽日唔會陣亡，佢嘅家書應該同其他人嘅信同時寄出. 」呢位舵手極為感激，所有官兵無不對將軍表達熱情嘅崇敬. 呢件小事足以說明納爾遜有仁者之風.
當時，法西聯合艦隊有戰艦33艘，英國艦隊有戰艦27艘. 戰鬥喺下晝4點左右結束，英國艦隊獲勝，法西聯合艦隊33艘戰艦中，8艘被擊沉，12艘被俘，人員死傷同被俘達7000幾人. 英國戰艦無一損失，僅傷亡1600幾人. 但喺戰鬥中，納爾遜畀法艦「敬畏」號上嘅狙擊手擊中身亡，年僅47歲.
奶路臣運用佢獨創嘅方法，即係用一啲唔同色水同圖形嘅信號旗溝通艦隊之間嘅聯繫. 現代海上通用嘅國際信號旗（亦稱「萬國旗」）即由此演變而來，成為咗戰勝法國艦隊嘅重要因素. 海戰前夕，佢嘅旗號係「英倫預咗（期望）每個人都會做到佢嘅職責」（England expects that every man will do his duty），已成為英國人日常生活中所熟悉同慣用嘅習語.
呢次海戰勝利嘅重要意義不單在於重創法西聯合艦隊，而且粉碎咗拿破崙佔領英國嘅企圖，結束咗長期以來英法爭奪海上霸權嘅鬥爭，確立咗英國海上霸主嘅地位. 正如後人所說：「一個特拉法加，一個莫斯科，將不可一世嘅拿破崙趕落台. 」佢陣亡以後，英國喺倫敦聖保羅大教堂為佢舉行隆重嘅葬禮，遺體安葬喺大教堂嘅墓穴中.
遺言
根據皇家海軍軍艦勝利號嘅外科醫生William Beatty講，奶路臣嘅遺言係「多謝神，我做到咗我嘅職責. 」佢話奶路臣彌留時反反覆覆咁講咗哩句話好多次.
戰略
奶路臣嘅軍事思想係「以海制陸」嘅海權思想，戰略係「艦隊殲滅主義」，以消滅艦隊為目標，再以海制陸，令拿破崙嘅路上霸權瓦解.
戰術
帆船時代嘅正規戰法係縱隊接敵，採平行作戰，易使敵人逃避，無法殲滅.
納爾遜對帆船戰法並唔墨守成規. 佢創立「奶路臣戰法」，主要著眼點係，畀下屬隨機獨斷嘅權力，並以迫敵決戰，殲滅敵人為作戰目標. 奶路臣戰法能把握戰機，主動奇襲迫敵決戰，令敵人顧得前唔顧得後，而達成殲滅戰果. 以特拉法加一役為例；奶路臣戰法以少勝多，擊沉敵艦廿二艘，成就之大堪稱空前.
地標
響英國同其他地方有多處紀念奶路臣嘅紀念碑，包括倫敦中心特拉法加廣場嘅奶路臣紀念柱. 英倫三島以外，紐西蘭嘅奶路臣市，同埋加拿大英屬哥倫比亞嘅奶路臣島，都係用奶路臣嚟命名.
後裔
奶路臣冇合法嘅子嗣，只有一個同佢情婦愛瑪．咸美頓生嘅私生女—Horatia. 佢死後嘅爵位同封邑一度無人繼承，後來先至由佢兄弟威廉承繼.
文藝創作
奶路臣嘅生平往事俾好多個作家，包括Susan Sontag、Amber Benson、Christopher Golden、Barry Unsworth、Dudley Pope、Bernald Cornwell同埋James A Michener，攞嚟做佢哋嘅創作背景.
另外，唔少電影亦將奶路臣嘅故事寫成電影劇本嚟拍攝電影，其中最出名嘅係由羅蘭士．奧利花同慧雲李喺1941年主演《忠魂鵑血》. 呢齣戲係已故英國首相邱吉爾最鍾意睇嘅電影，傳聞佢一共睇咗17次.
屈原
屈原（，），名正則（），別名平（），字靈均（），係戰國時期楚國詩人同官員.
佢本嚟受楚懷王信任，但之後因為畀人篤背脊，又勸楚王唔好去秦國，搞到楚王疏遠佢. 最後跳落汨羅江自殺，死因不明. 後人就喺農曆五月初五端午節紀念佢.
註
類:戰國人
頓涅茨克州
頓涅茨克州（烏克蘭文：Доне́цька о́бласть）係烏克蘭東面一州，首府頓涅茨克，面積26,517平方公里，人口436萬.
2014年，頓涅茨克州嘅親俄武裝分子喺俄羅斯操縱下發動叛亂，成立畀烏克蘭當局列為恐怖組織嘅傀儡政權頓涅茨克人民共和國.
科普路
科普路可以係：
黑太陽731
《黑太陽731》係套香港電影.
故事
日本侵略大陸時，731部隊做咗大把邋遢嘢，殺人當玩，虐待俘虜嚟做實驗，去發明生物同埋化學武器.
雜項
除咗有大把假嘅害人鏡頭，重有真嘅虐殺動物大特寫. 拍戲時，甚至用到堅嘅人屍.
呢齣戲有三套續集：《黑太陽731續集之殺人工廠》、《黑太陽731完結篇：死亡列車》同埋《黑太陽：南京大屠殺》.
新九龍
新九龍係香港九龍嘅擴展部份，範圍由南面嘅界限街，到北面同東面嘅琵琶山、鷹巢山、煙墩山、獅子山、慈雲山、飛鵞山、大老山、大上托、五桂山等等山脈之間. 新九龍原本係新界地方，即係英國1898年租借新界一部份. 後尾九龍市區要擴大，咁就將呢九龍半島北面嘅山脈，同維多利亞港之間，劃做九龍市區. 新九龍嘅地方有荔枝角、長沙灣、深水埗、九龍塘、九龍仔、九龍城、竹園（黃大仙）、新蒲崗、牛池灣、牛頭角、官塘、油塘等等.
歷史
響英國1860年得到九龍半島之前，九龍同新九龍當係一個整體. 九龍成個半島大部份係九龍山，即係界限街以南，到尖沙嘴嘅山，而新九龍就係半島以北就到山脈之間，有唔少平地. 因為九龍山唔係咁啱耕田，所以九龍唔係咁多人住，相反新九龍有平地，有河水，有唔少村開響呢度. 而九龍灣一帶，亦都係華南主要鹽場，根據史書記載，起碼大宋時期已經有官兵守響度. 不過，由於香港係天朝大國邊皮，記錄唔係咁多.
末代宋皇
到咗南宋末期，蒙古軍南下攻宋. 宋軍無力抵抗，兩位走難皇帝仔，帝昰同帝昺，畀蒙古軍華南沿岸一路追到家下新九龍呢一帶. 宋帝，同埋佢嘅官兵，就響家下九龍城、馬頭涌一帶落腳. 村民見皇帝來梗係落力招呼. 因為佢響舊時馬頭涌口個山仔抖過，所以座山自此起就叫聖山，山上面有個位叫宋皇臺. 皇帝仔因為追兵到，最後經荃灣去到崖山，即係今日崖門一帶，畀陸秀夫帶住跳海自殺. 大宋就係咁玩完. 之後唔少宋軍官兵就留響新九龍一帶落地生根.
溫車士打
溫車士打（Winchester），或者叫溫徹斯特，係英國英倫東南衡州郡嘅城鎮，住4.5萬人.
新九龍
海患
大明國到咗後期，沿海有倭寇之禍. 唐人同倭人勾結做海盜，走私打家劫舍乜都做. 因為咁，大明就加強海防. 九龍灣呢個產鹽要地，有官富巡司駐守. 之後大清滅大明，雖然呢個時間無倭寇，但係好多大明子民唔順滿人大清統治，出海做海盜. 所以海盜仍然都係咁猖狂，新九龍呢度係海邊，當然會當災. 大清皇帝最後出招，實施海禁，唔畀人住響海邊，要啲人搬入內陸，斷海盜糧草. 就係咁，新九龍變成無人住. 雖然呢招係對付海盜，但係搬村都係傷民. 廣東官員見到民間咁慘，就上奏畀居民返返海皮住. 皇帝最後都收返海禁令，但係因為搬村太辛苦，死好多人，唔係好多人搬返返來. 大清平定臺灣初時，海盜雖則無咗大靠山，但係仍然咁犀利. 搬返九龍灣嘅居民，有幾條村試過畀海盜殺晒. 所以呢度嘅人雖然有咁耐歷史，但係咁經過呢幾次劫難，家勢大為減弱，好多連族譜都無埋.
客家人搬入
大清國為咗填補呢度人口減少，就鼓勵客家人搬來海邊，自始香港全境，香港島、九龍、新九龍、新界都住咗唔少客家人，甚至比本地人多. 客家人搬來香港一直都無停過. 1841年英國響大清身上得到香港島，1860年英國永租九龍半島，呢段時間，香港市區發展得快，要好多石起嘢. 刻苦耐勞見稱嘅客家人，把握呢個機會來香港島，九龍同新九龍各地打石. 新九龍打石個嘅地方就集中響東面，客家就結集成村，開成四山，即係牛頭角、茜草灣、茶果嶺同鯉魚門. 呢四山村長，有半官方色彩，就好似代表大清九龍寨城管呢度開石生意同工人. 就算英國統治新九龍，就一樣要畀面佢哋.
九龍寨城
而防務方面，大清見香港島落入英國手，就立即響九龍城一帶起九龍寨城，加強九龍防務. 不過因為英法聯軍北上打天津、北京，最後九龍半島都落入英國手. 英國人響九龍同新九龍邊界上面，即係今日界限街上面，起咗一條好長嘅竹籬，分隔開兩邊. 而九龍寨城到海邊碼頭就慢慢變成市集.
20世紀初期
英國得到新界之後，新九龍一帶仍然係鄉村地方. 不過為咗統治新界，就由新九龍開始起路，有北向沙田嘅大埔道，西向葵涌嘅青山道，東向清水灣嘅清水灣道，上北便九龍山脈嘅沙田拗道，響東面山腰山脊行，去到鯉魚門嘅安達臣道. 而因為九龍大角嘴有大同船塢，側邊嘅深水埗市集村落，政府就規劃做市區，等工人可以響度住. 而新九龍山腰到山腳底，好多地方都劃做墳區. 1910年代九廣鐵路英段由九龍芒角入新九龍，響九龍塘同九龍仔之間個山邊，去到煙墩山底，過煙墩山隧道到沙田.
1916年，何啟同區德開公司發展九龍灣海皮，響蒲崗南面填海，諗住起啟德濱呢個花園洋樓. 填海分兩期，1920年同1927年各完成一期. 不過好唔好彩，呢間公司執咗，塊地就畀返政府. 而政府就私人同埋英軍搞機場. 後尾呢度就成為啟德機場喇.
小步舞曲 (巴哈)
《小步舞曲》，全名《G 大調同 G 小調小步舞曲》（英文：Minuets in G major and G minor），係由Christian Petzold作嘅兩首樂章，不過啲人習慣上將佢講成係巴哈嘅小步舞曲.
新九龍
20世紀初期
1937年，香港政府決定將新九龍變成市區. 所以就立法將呢塊地劃做新九龍.
日治
響1941年到1945年之間，日本佔領香港期間，日軍拆九龍寨城埲城牆，連埋聖山，一齊拎去填海加大啟德機場. 加大同時連蒲崗呢條村都拆埋.
20世紀後期
響1945年後，九龍寨城以東仍然有好多村，有九龍十三鄉之稱. 十三鄉包括沙埔鄉、衙前圍鄉、竹園鄉、大磡鄉、元嶺鄉、沙地園鄉、坪頂鄉、牛池灣鄉、坪石鄉、牛頭角鄉、茜草灣鄉、茶果嶺鄉、鯉魚門鄉. 不過因為國共內戰，好多難民嚟香港. 新九龍各山頭都搭晒屋. 由於山頭有好多原居民山地，起屋就會搞到人哋祖墳. 所以有時重會同原居民有衝突添.
香港政府為咗安置居民，就開始起廉租屋，正式將新九龍東面呢帶當係衛星城市咁起，等佢自始自足.
濕碎
商場新九龍廣場喺舊九龍嘅大角咀，而唔喺新九龍.
宮川悟
（）係日本足球員，司職後衞，效力過鳥棲砂岩.
大犬座VY
大犬座VY係一粒喺大犬座嘅紅特超巨星，半徑估計有1,420個太陽半徑，曾幾何時係人類發現最大嘅恆星，去到2010年代初先至正式畀盾牌座UY取代. 佢嘅光度亦好高，超過太陽嘅50萬倍.
約翰·威廉士
約翰·威廉士（本名John Towner Williams；），係美國作曲家、鋼琴家、指揮家、電影配樂家.
張達倫
張達倫（Max Cheung，）係香港無綫電視男藝員，參加2005年第19期無綫電視藝員訓練班入行，之後主要拍電視劇，代表作包括《愛·回家》嘅嚴謹、《好日子》嘅齊萬碩.
2019年9月，張達倫加盟杜琪峯公司. 2022年6月份離開無綫電視.
朗廷酒店集團
朗廷酒店集團，總部位於香港旺角朗豪坊辦公大樓頂層，集團主席係羅嘉瑞.
法國共和曆
史
法國共和曆將法蘭西第一共和國嘅立國日（1792年9月22號）定做法國共和元年葡月1號（第一年第一月第一日），用羅馬數字紀年，一年分十二個月，一個月分三個禮拜，一個禮拜有十日，每年最後有額外五日（閏年就有六日）.
法國共和曆用到法國共和十四年雪月10號（公元1805年12月31號）就唔再用，用返格里曆.
陳甘美華
陳甘美華，SBS，JP（Tan Kam Mi wah, Pamela，）係香港前政府官員，曾經做過勞工處處長、民政事務總署署長 同埋律政司政務專員.
佢曾經畀人笑，話佢同林鄭月娥好似樣，加埋現任發展局主任（工務）丁葉燕薇就好似「三姐妹」. 佢仲曾經試過因為個樣太似林鄭，而畀一個記者以為佢係林鄭，所以不停追住佢嚟問，搞到佢好尷尬.
矮行星
定義
2006年8月24號，第26屆國際天文學大會喺捷克首都布拉格開. 大會確認咗矮行星個名同埋定義，決議文係咁講：
候選矮行星
以下係候選矮行星，呢啲天體嘅直徑據研究都大過750公里：
小行星帶上第二、第三同第四大嘅小行星（4號灶神星、2號智神星同10號健神星）都可能成為矮行星，只要佢哋能達到流體靜力平衡嘅形狀（橢球體）. 但係目前重未夠證據.
繯首
繯首、絞刑、問弔、問吊係一類死刑——靠用繩勒住個犯人條頸嚟殺死佢，所用嘅工具有好多種. 受刑者嘅多數死因，係氣管及頸血管被壓而搞到腦缺氧，或者頸椎之中嘅神經器官被扯斷.
文化唔同，西方古代用嚟處死低層人. 而古中國，就認為死後留返條全屍有尊嚴，通常尊貴之人，至可以「賜」佢吊頸死，例如大唐楊貴妃.
睇埋
類:死刑
彩條信號
彩條信號（），又叫或測試色（），係測試NTSC制式電視嘅信號之一.
出現情況
出現以下情況其一時，會出現彩條信號：
禾夫359
禾夫359係一粒喺獅子座嘅紅矮星，近黃道，距離地球約莫7.8光年，係已知離太陽系第五近嘅恆星.
明日花綺羅
明日花綺羅（明日花キララ， ），日本前鹹片（三仔）女優. 東京都出身. 被人發掘之前喺六本木嘅夜總會打工，出道之後先後簽過H.M.P.同Prestige等公司，宜家係S1公司旗下嘅女優，同時又係TOMOluiton旗下嘅藝人.
香港超級聯賽
香港超級聯賽（簡稱港超聯；Hong Kong Premier League，縮寫：HKPL）係香港足球總會所舉辦嘅職業足球聯賽，第一次賽季喺2014年至2015年年度展開，代替香港甲組足球聯賽成為香港職業頂級足球聯賽.
歷史
2014年8月21號，香港足球總會主席梁孔德先生聯同行政總裁薛基輔先生為香港超級足球聯賽開記者會，宣傳香港超級足球聯賽正式成立. 第一屆賽事開幕戰係2014年9月12號傑志對和富大埔，傑志奪得首屆冠軍，繼末代甲組聯賽之後，成功衛冕頂級聯賽冠軍.
第二屆賽事由東方奪得冠軍，係東方事隔21年之後重奪香港頂級聯賽冠軍，而季中上任嘅陳婉婷成為全球第一位帶領男子職業足球隊贏得頂級聯賽冠軍嘅女教練 .
參賽球會
參與香港超級聯賽嘅球會，需要符合香港足球總會制定嘅「香港球會牌照」嘅評審程序，獲得牌照先可以參賽. 第一屆超級聯賽有9間球會成功通過評審，獲得牌照參與賽事. 2021－22球季有以下8隊球隊參賽： 其他已離開超級聯賽球隊包括：
比賽場地
而家用緊嘅主場場地： 舊時用過嘅主場場地：
趙樂賢
趙樂賢（Chiu Lok Yin，）係香港無綫電視前男藝員，參加2005年第19期無綫電視藝員訓練班入行，之後主要拍電視劇，代表作包括《純熟意外》嘅吳耀達. 2022年5月份離開無綫電視.
銪嘅同位素
銪嘅同位素有54個，其中只係得153Eu係穩定.
佢有兩個非人造嘅同位素，分別係153Eu同151Eu，其餘嘅同位素都係非常唔穩定，只係喺實驗室製造過，並冇喺自然界出現.
圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定.
參攷
[[Category:銪]]
漳州
漳州係中國福建一地級市，住咗4,809,983人，面積12,888平方公里.
栗田貫一
栗田貫一 ，係日本嘅一個男配音員.
最佳專輯裝幀設計獎
金曲獎最佳專輯包裝獎係依家金曲獎頒發獎項，喺2010年第21屆設立呢個獎項，以鼓勵製作專輯封面同內頁個設計者.
出面網頁
類:臺灣一覽
盾牌座UY
盾牌座UY係一粒喺盾牌座嘅紅特超巨星，半徑估計有1,708個太陽半徑，係當今人類發現最大嘅恆星.
窩士打
窩士打（Worcester），或者叫胡車士打 、禾車士打 、烏士打、烏斯特、伍斯特，係英國英倫西部窩士打郡嘅城鎮，住10萬人.
丁葉燕薇
丁葉燕薇，JP（Jessie Ting Yip Yin Mei，）係香港政府官員，依家係發展局主任（工務），曾經做過行政長官辦公室常任秘書長同埋郵政署長.
佢畀人話同林鄭月娥好似樣，加埋陳甘美華就好似「三姐妹」.
松尾芭蕉
松尾芭蕉（Matsuo Bashō；）係日本出名詩人，生喺江戶時代. 松尾芭蕉最叻寫俳句，夠晒精練，所以人哋叫做俳聖. 日本好多人都用佢嘅詩來做裝飾.
松尾芭蕉細個金作，亦都叫過藤七郎、忠右衛門、甚七郎等. 佢個正名係松尾宗房，最初都係用宗房做俳號，即係寫詩筆名，後尾改桃青，再改芭蕉. 所以講詩都係叫佢做芭蕉.
芭蕉佢好後生就出名，亦經江戶文人圈搞到全國都出名. 佢敎人為生，但佢唔係好中意城中圈. 所以佢帶埋徒弟河合曾良響日本周圍去，響野外得到靈感.
汨羅江
汨羅江係湖南嘅河，起源自江西九江嘅修水，經湖南岳陽嘅平江、汨羅，最後流入洞庭湖.
戰國時期楚國詩人屈原就係跳落汨羅江自殺.
大西洋
大西洋係地球第二大洋，佔咗地球面積大概五份之一. 佢喺歐洲、非洲嘅西面；南美洲同北美洲嘅東面；南極洲、南大洋嘅北面；北冰洋嘅南面.
原面積8,221萬7千平方公里，喺南冰洋成立咗之後，面積調整為7,676萬2千平方公里，平均深度3627米，最深部份重達到8605米. 由赤道南北分為北大西洋同南大西洋. 北面連接北冰洋，南面就以南緯60度同南冰洋連接.
五馬分屍
五馬分屍，又叫車裂，係舊時中國一種死刑，主要係戰國時代用，手法係將犯人嘅頭、兩隻手、兩隻腳分別同馬車綁住，五架馬車一齊行，死無全屍. 相傳商鞅、嫪毐同吳起都受過五馬分屍嘅刑. 類:死刑 類:中國史
文錦渡巴士總站
文錦渡巴士總站係位於香港北區文錦渡邊境禁區嘅巴士總站，位於文錦渡路新屋嶺對出燈柱EB3842，1977年3月1號啟用. 家下有1條巴士線以呢度做總站.
葡月
葡月（法文：Vendémiaire）係法國共和曆入面每年嘅第1個月，約莫係格里曆9月22號到10月21號，亦即約莫係天秤座嘅日子.
葡月個法文名嚟自奧克文「vendemiaire」，即係提子（葡萄）嘅收成.
楚懷王
楚懷王（），羋姓，熊氏，名槐，係戰國時期楚王，任內同秦國打仗打輸，最後重俾秦國捉埋，國力開始衰弱.
睇埋
類:戰國人 類:周諸侯王 槐
單眼
單眼，係指人雙眼，有隻眼盲，得一隻眼睇到嘢. 又或者特登合埋一隻眼，用一隻眼睇嘢. 有時單眼亦叫獨眼.
腐竹
腐竹，又叫腐皮或豆腐皮，係煮豆漿表面凝固嘅薄膜，可以新鮮食或曬乾後食，係東亞地區常見嘅嘢食原料. 豆腐皮一詞最早出現喺李時珍《本草綱目》度，李時珍講，將豆漿加熱時，表面出現一層膜，將膜取出，乾咗後即得豆腐皮.
單眼
單眼嘅人，有時會係故仔出現，男嘅叫單眼佬. 有時單眼佬甚至會同來做商標，如單眼佬凉茶. 亦有謂獨眼龍，形容啲善戰嘅單眼佬.
腐竹
造法
將新鮮大豆浸透之後，磨漿，隔去豆腐渣，呢個時候嘅產品就係豆漿，然後煮豆漿，喺佢表面會凝固嘅一層脂肪含量較高嘅薄膜（皮），呢層皮就係腐皮. 挑起薄膜後掛起.
夏康舞曲
夏康舞曲（Chaconne / Ciaconne）係喺 1600 年代左右經已存在喺西班牙嘅一種舞曲同舞蹈，三拍子，音階上通常係大調，速度上傾向快過瑪祖卡，俾人話令聽嘅人有一種「輕盈」嘅感覺.
單眼
文
英文單眼叫one eye.
腐竹
食用
喺唐人嘅地方，腐皮一般都會曬乾，然後再用來做煮餸嘅材料. 喺日本，除咗曬乾後再泡製，亦鍾意食新鮮製成嘅腐皮，叫做「生湯葉」. 生腐皮除咗可以做小食之外，亦可以將佢當做刺身點醬油食.
單眼
戲中人
[[Category:眼]]
腐竹
食用
製成半乾，然後包住壽司一齊食. 而喺味道方面，中式腐皮都係鹹食，日本人攞嚟做甜品. 一般嘅腐皮壽司用嘅都係甜腐皮. 喺日本包住壽司嘅一般係薄嘅油炸豆腐，並唔係腐皮.
繩
繩，係長而幼嘅嘢，身軟可巻可曲. 通係都係由綫或者草織成，但亦唔限於此，草木皮革亦有類似特性，亦可以做繩. 現今科技，亦有可以用塑膠造. 繩再粗身，就叫索同䌫.
夏康舞曲
喺舞步上，傳統嘅夏康舞曲一般會由一男一女一齊跳或者一個女人單獨跳，會帶有些少挑逗性（因而喺初頭嗰陣受到保守啲人士批評）.
夏康舞曲出名嘅作品有巴哈嘅《小提琴第二變奏曲》（Partita for Violin No. 2）嘅最終樂章.
黃煦齡
黃煦齡（，Natalie Wong，）係前香港無綫電視藝員，主要工作係做女，亦有拍過其他節目，譬如遊埠節目《3日2夜》.
夏康舞曲
攷
[[Category:舞]]
繩
有啲特別用途嘅繩，有唔同叫法. 如樂器嘅絃，弓嘅絃，會拉到好緊.
腐竹
食用
素雞、素鴨、素火腿等嘅主要材料就係腐皮，只要加上各種香菇素菜同醬油調味後壓成條狀，就係一味唔似雞嘅雞喇.
粒狀，球狀或雞狀嘅齋雞，同樣係豆製品，但唔係呢度嘅素雞.
路德維希·維根斯坦
路德維希·維根斯坦（Ludwig Wittgenstein；），生於奧地利，之後入籍英國. 係哲學家、數理邏輯學家，創語言哲學，係20世紀重要哲學家. 主要著作有《邏輯哲學論》（Tractatus Logico-Philosophicus）同埋《哲學研究》（Philosophical Investigations ）.
類:英國哲學家 類:奧地利人 類:癌死者
煙墩山隧道
煙墩山隧道（Beacon Hill Tunnel）係香港一隧道，喺煙墩山下. 原本係畀火車行，行九廣鐵路. 家下畀中華煤氣鋪管輸煤氣用. 後尾畀西便十到廿米遠嘅筆架山隧道取代.
史
一九零五年打算起九廣鐵路英段時，量地官提咗兩個方案，一係經新界中部，大埔海西岸，不過要開隧道過煙墩山，而有隧道有成一哩半長，即二千四百米. 一係兜新界西部，過青山灣北上. 而最後決定揀咗前者，雖然隧道難開，但因爲短好多，而且經嘅地方興旺啲.
隧道係由劃則師修斐（Frederick Southey）定出來，而佢係香港拔萃男書院早年校友.
一九零六年開始開路，全長廿二哩，即係三萬五千四百米. 而煙墩山隧道就喺呢年五月開始起. 當時叫二號隧道，皆因四條隧道之中，由九龍起排第二. 挖隧道時，係兩邊一齊挖. 之但係測度數據有誤，搞到初次兩邊駁唔埋，要修正返至得.
開鑿隧道，工程龐大，當時來講，亞洲數一數二. 工程開初，係請本地工人，之不過本地人信風水，認定挖隧道會觸怒鬼神，就齊聲反對. 最後營造公司要由印度以及中國山東請人收科. 由於香港天氣有時惡劣，時有打風，而衞生唔好，容易有病，死咗唔少工人同工程師. 工程期間，有過五十人死喺隧道.
挖隧道都唔係咁易. 煙墩山地質，結構複雜，花崗岩大又鬆散，唔可以靠埋炸藥炸開，要炸少少，再用人手鑿，搞到進度好慢.
當時施工有窄軌蒸汽火車頭，起好調去行沙頭角支綫. 一九零九年，隧道駁通.
一九一零年十月隧道同全綫一齊啟用，隧道全長二千四百米，單軌行車，軌係標準闊，四呎八吋半，即係一千四三十五毫米.
由於地勢緣故，九龍同沙田兩邊入隧道都係上斜，而且係甚斜. 沙田入口上斜度係一比一百，九龍入口係一比一百五十. 即係無論點行，火車會上斜先，到隧道中間落斜. 火車一定要開恆先行得. 所以，隧道內經常污煙廢氣. 就算係夏天，搭客都閂晒窗. 行蒸汽火車時，過隧道之前，火車係會喺沙田站同油蔴地站停耐啲，等火車頭蓄够力先行. 之不過咁，火車頭上斜都好食力. 後尾用柴油火車，都一樣要開恆馬力至入隧道. 入隧道時，客卡燈都會暗啲.
一九四一年，日軍攻港其間，英軍為咗拖住日軍，阻慢日軍向市區推進，於是乎炸毀隧道中段. 日軍統治期間以至香港重光，雖則修復過，但結構已損，成日會滲水.
二十世紀七十年代，九廣鐵路電氣化同現代化，雙程行車要鋪雙軌，所以喺煙墩山隧道以西，起條新隧道，是爲筆架山隧道. 除咗雙程之後，斜度有所改善，係沙田高，九龍低，唔似煙墩山隧道. 一九八一年四月廿四號，煙墩山隧道停用. 而兩日後，即廿六號，筆架山隧道正式啟用. 而廿五號呢一日，火車只去到沙田站同旺角站，中間要改搭巴士.
舊隧道後尾租畀煤氣公司輸煤氣同埋液化天然氣.
長尾獼猴
長尾獼猴（Macaca fascicularis），又叫食蟹獼猴，係一種原產東南亞嘅馬騮.
食啲乜
雖然又叫食蟹獼猴，但佢嘅餐單中無蟹.
生活習性
長尾獮猴係一種適應能力好強嘅馬騮，可以喺森林、草原甚至濕地生活. 日頭出沒，屬於群居動物，外國嘅群體數量可以多到100隻. 一般以最長嘅為亞頭. 喺亞洲部分地方因為成日走去人哋啲農田偷地，被視為害獸.
學名
長尾獼猴嘅學名係Macaca fascicularis. Macaca嚟自葡萄牙文 macaco，呢個字係由makaku衍生出嚟. a Fiot（西非語言）字（kaku means '馬騮' in Fiot）. Fascicularis係拉丁文 'a small band'. Sir Thomas Raffles響1821年為呢種馬騮改學名.
響印尼，M. fascicularis 同其他獼猴品種亦被稱為kera，可能係因為當佢哋遇到危險時會發出"krra! krra!"嘅叫聲.
保育狀況
長尾獼猴響靈長類中，分佈區域第3最大（僅次人同獼猴）.
亞種
佢哋有至少10個唔同嘅亞種：
珀麗灣
珀麗灣（Park Island）係香港私人樓，喺新界荃灣區馬灣東北面，2002年開始陸續起好，總共有32棟樓，夾埋有5,281個住宅單位.
西班牙君主一覽
西班牙君主係西班牙嘅元首，當今國王係菲臘六世.
名義上，西班牙君主係指緊自1492年之後，西班牙由伊莎貝拉一世同費迪南二世統一先有嘅稱呼，簡單啲嚟講西班牙君主係由伊莎貝拉一世同費迪南二世開始計嘅.
未初步統一前
西班牙響未統一之前曾經係羅馬帝國轄下嘅一個省（西班牙文：Hispania），之後好多公國、王國、軍權等等乘機掘起. 想知道響1474年之前存在響伊比利半島上嘅政權同埋佢哋嘅國王，可以去睇：
特拉斯塔馬拉王朝
1474年，利昂、卡斯提亞公主伊莎貝拉同亞拉岡王子費迪南聯婚. 同年，伊莎貝拉登基做女王，係伊莎貝拉一世；而費迪南就響1479年由父王環二世手上接過王位，成為亞拉岡國王，係費迪南二世（又叫卡斯提亞嘅費迪南五世）. 自此，伊比利半島上三大王國──利昂王國、卡斯提亞王國同亞拉岡王國正式聯合，初步統一西班牙，但依然係「共主聯邦」. 1504年，環娜一世正式繼位成卡斯提亞女王；1516年又登基成亞拉岡女王. 佢同哈布斯堡王子菲臘結婚，兩公婆共治，之後佢哋個大仔卡洛斯一世登基做國王，西班牙入哈布斯堡王朝.
波旁王朝
卡洛斯二世冇仔女，臨死前承認咗自己嘅外甥孫、大王太子路易二仔安茹公爵菲臘係王位繼承人. 經過王位戰爭之後，最終波旁王朝嘅安茹公爵菲臘獲得承認，正式成為西班牙國王，係菲臘五世. 同時，佢亦將自己個名由Philippe改做Felipe，而自己個姓亦將佢西班牙化成Borbón（原本係Bourbon）. 西班牙王位由此畀咗波旁王朝.
波拿巴王朝
1808年，卡洛斯四世係讓位畀費迪南七世後，就畀拿破崙控制. 拿破崙為咗將王位畀自己大佬約瑟夫，就要求卡洛斯四世先收返個王位，之後再讓位畀約瑟夫. 佢嘅稱號係「約瑟夫一世，西班牙暨印度國王」.
波旁王朝（第一次復辟）
1813年，拿破崙帝國冇咗，費迪南七世得以做返國王. 尊號繼續係「king of Castile, Leon, Aragon,… by the Grace of God」.
薩伏依王朝
1868年，西班牙議會推翻咗伊莎貝拉二世，另立意大利柯斯特公爵、國王域多利奧·伊曼紐二世二仔阿馬迪奧係新國王，稱號係「King of Spain, by the Grace of God and will of the nation」.
波旁王朝（第二次復辟）
1873年，阿馬迪奧一世因為得唔到最大嘅兩個勢力（共和派同埋卡洛斯派）嘅支持，又完全搞唔掂西班牙混亂嘅情況，宣佈退位. 之後，議會一度成立共和國，無耐就擁立前女王伊莎貝拉二世個仔阿方索係國王，係阿方索十二世. 稱號係「Constitutional King of Spain」.
波旁王朝（第三次復辟）
1969年，佛朗哥指定環卡洛斯（時任波旁-安茹家族嘅阿頭環王子個仔）係繼承人. 1975年佛朗哥走咗，環卡洛斯登基做國王，波旁王朝亦係咁第三次復辟. 而依家嘅稱號唔同之前，淨係單單嘅西班牙國王.
另外，環卡洛斯一世響老豆環伯爵走咗之後，追封佢做西班牙國王環三世.
科普路 (廣州)
科普路（）係中國廣東廣州嘅弧形馬路，喺番禺區大學城西南角. 兩邊都同大學城外環西路接埋一齊.
名
條路喺2002年開發廣州大學城時起，開通初期之所以嗌大學城西六路 係借鑒咗鬼佬國家按數字同方位做名而體現出簡潔同方便. 但從2011年開始，由於當地民眾同喺嗰邊讀書嘅大學生話路名既冇突出大學城嘅功能，又未傳承到歷史同文化，甚至冇明確指明邊個方向及好難搵返啱條路呢四大理由而提出改名. 喺市政府徵求過當地民眾意見之後，喺2014年3月15號，大學城除咗外中內三環之外，其它馬路都改嗮名.
敘述
全長1.9km，闊24米，雙向4車道.
經過嘅道路
條路從北到南排，加粗嘅字係主幹道：
註
類:廣州道路
類:廣州大學城
材料物理學
材料物理學（英文：materials physics）係材料科學嘅一門子領域，研究唔同材料嘅物理特性，即係指啲材料唔靠化學反應就會展現出嚟嘅特性，好似係密度（例：密度會影響隻材料有幾重）、熔點（例：熔點低得滯就表示隻材料喺火燭嗰陣可能會熔）、硬度（例：裝甲一般係愈硬淨愈理想）、電導率（例：對電機工程嚟講，「一種材料過起電上嚟順唔順」好緊要）.
負數
數學上講，負數係指細過0嘅實數，例如−5.71. 同負數有關嘅概念有：
香港暴雨警告信號
香港暴雨警告信號係香港出現暴雨或預測就嚟有暴雨嗰陣，由香港天文台發出嘅警告信號. 呢個警告系統獨立於其他氣象警告，例如熱帶氣旋警告信號或強烈季候風信號、雷暴警告、山泥傾瀉警告同新界北部水浸特別報告，呢啲警告可同時生效，但由於惡劣天氣下唔會出現結霜，所以呢個警告唔會同霜凍警告同時生效. 暴雨警告信號將透過香港各電台同電視台廣播，其中電視螢光幕會喺節目播出期間出現顏色雨雲標誌. 發出暴雨警告信號目的係及早提醒市民香港就嚟落大雨，可能造成嚴重混亂，並確保各緊急服務機構同部門都已經準備好，隨時處理因暴雨可能造成嘅緊急事故.
負數
注意，雖然0響一啲計算入便被當作正數，但係0又唔係正數，又唔係負數.
歷史
負整數可以被認為係自然數嘅擴展，令等式 x − y = z 對任意 x 同埋 y 都有意義. 相對嚟講，其他數嘅集合都係從自然數通過逐步擴展得到嘅.
香港暴雨警告信號
發出紀錄
由暴雨警告信號系統喺1992年設立以嚟，香港每年都會發出暴雨警告信號，黃色同紅色暴雨警告信號每年都有發出，但黑色暴雨警告信號就得某啲年份發出，以下係每年發出暴雨警告信號嘅次數（資料來源：香港天文台）：
另外，根據香港法例第62章《司法程序（烈風警告期間聆訊延期）條例》第5(1)(a)(i)條，依家只有黑色暴雨警告信號（1997年同之前亦包括紅色暴雨警告信號）喺香港法律入面會被叫做「暴雨警告」；而天文台喺取消黑色暴雨警告信號後，天文台台長要根據該條例第5(2)條，盡快喺憲報公告宣布嗰次「暴雨警告」嘅開始同終止日期同時間.
負數
歷史
負數響表示細過0嘅值嗰陣好有用. 例如響會計學上，佢可以被用來表示負債，而且成日用紅色表示（冇負數符號或者加括號），所以又叫做「赤字」.
香港暴雨警告信號
暴雨警告紀錄之最
以下紀錄由1998年開始計.
黃色暴雨警告信號
而喺1999年8月25日05:45至16:00發出的黃雨警告，是取代較高信號的黃雨警告中最長，達10個鐘15分鐘.
負數
歷史
自從公元前4世紀，中國數學家就已經了解負數同埋零嘅概念. 公元1世紀嘅《九章算術》話「正負術曰：同名相除，異名相益，正無入負之，負無入正之. 其異名相除，同名相益，正無入正之，負無入負之. 」（呢段話嘅意思係「減法：遇到同符號數字應該相減個數值，遇到異符號數字應該相加個數值，零減正數嘅差係負數，零減負數嘅差係正數. 」）以上文字入便嘅「無入」通常被數學史家認為係零嘅概念.
西方最早響數學上使用負數嘅係一本印度數學文獻，Brahmagupta喺628年寫嘅 BrahmaSphuta-Sidd'hanta. 佢嘅出現係為咗表示負資產或者債務. 響好大程度上，歐洲數學家直到17世紀先接受負數嘅概念.
香港暴雨警告信號
紅色暴雨警告信號
而在2008年6月7號11:00至11:30發出嘅紅雨警告，係取代黑雨警告嘅紅雨警告入面最短，維持半個鐘.
總生效時數
呢個紀錄由發出信號至取消所有信號當做一次，發出更高信號或改發較低信號唔會分開計.
銅芯抗疫口罩
銅芯抗疫口罩（CuMask+）係香港特別行政區政府喺2020年5月至6月免費郵遞派發畀香港市民嘅口罩. 呢款口罩可以重複使用，特色係用銅絲做濾芯. 呢次係武漢肺炎大爆發以嚟，香港政府第一次直接派口罩，但係坊間評論負面都幾多.
發放
香港政府喺2020年5月5號宣布全民派嘅口罩，並喺5月6號接受網上登記，為期1個月，去到6月6號截止，每個市民可以同最多五個親友代為登記. 6月6號過後，冇登記嘅人士可以憑身分證去郵政局攞.
規格
銅芯抗疫口罩係一個可重用口罩，設計包括備用外層、抗菌、保護、過濾同內層.
呢款口罩可以用番梘同埋凍水洗，要響水入面輕輕力攪幾下同撼幾下，跟住就要用水洗多次，之後就可以平放晾乾. 洗嗰時唔使攞個濾芯出嚟. 但係就唔可以用漂白水、柔順劑同埋有螢光劑嘅洗衣液，同埋唔可以擰，更加唔可以用燙斗.
呢款口罩通過咗美國標準 ASTM level 1 測試，可以清洗重用六十次.
樣
銅芯抗疫口罩個樣俾好多人恥笑. 唔少人話，銅芯抗疫口罩好似一條「阿婆底褲」 ，唔少政客包括田北俊都出嚟抽水. 又有評論話個口罩似胸圍.
銅芯
銅芯抗疫口罩嘅特色係用銅絲做嘅濾芯嚟殺死病毒同埋隔走污染物. 不過，香港理工大學工程系嘅梁煥方教授測試發現，物料密度唔高，口罩過濾層又得大約20%至30%銅，好難捉晒所有穿過嘅病毒，殺唔到毒.
透氣度
銅芯抗疫口罩嘅熔噴布層好厚，梁煥方教授估計係因爲口罩需要反覆清洗，唔可以用一般外科口罩所用嘅靜電功能，惟有增加厚度加強保護. 但係噉就搞到反映透氣度嘅壓降（differential pressure）好高. 口罩符合美國標準 ASTM level 1，但係就唔符合歐盟標準 EN14683. 測試顯示，口罩壓降數值達 4.44，清洗 40 次之後仲升到 4.82，唔啱長者同埋有呼吸系統問題嘅人戴.
王聖堂
王聖堂（）係中國廣東廣州嘅地名，喺越秀區西北邊嘅廣園西路中間，而家屬礦泉街道.
名
王聖堂鄉嘅原名源自「黃鱔塘」，係因為隔籬嘅蓮塘猛咁出産黃鱔而改成噉嘅名. 但後嚟演變成「王聖堂」已經無從考證，不過有兩個版本都係圍繞「不雅用名」嘅古仔： 舊時村東邊有間兵營，入面有位將軍話「黃鱔塘」個名唔係幾好而改名做「黃勝堂」，後嚟因為粵語同音演化而變成「王聖堂」. 乾隆皇帝有一次下江南時經過「黃鱔塘」，認為呢帶依山抱水，風景好靚，用「黃鱔」個名唔係幾好，最後提筆賜名做「王聖堂」.
概況
王聖堂個村99%啲人都係何氏，唔係王氏. 最先喺15世紀中葉，先祖何雲騰帶咗好多族人嚟咗個村入面住. 而家呢個村係名副其實嘅城中村，除咗有本村村民外，重有堆貨運場同大型倉庫喺入面.
攷
類:廣州地理
楠大典
楠大典 ，係日本嘅一個男配音員.
巴西黑心肉
巴西黑心肉係2017年3月巴西凍肉嘅一單醜聞，涉及21間巴西肉廠，包括巴西最大肉商JBS同BRF.
巴西喺當地時間3月17號展開「劣肉行動」（Operação Carne Fraca；Operation Weak Flesh），派咗1100個警察搜查6個聯邦州嘅194個地方. 當局話經過2年嘅調查，發現巴拉那州（Parana）、米納吉拉斯州（Minas Gerais）同埋戈亞斯州（Goias）3個州嘅地方督察處職員收咗賄款，方便涉事肉商做劣質產品，包括用致癌化學物去掩飾劣質肉；用薯仔、大豆蛋白、水甚至紙皮混合雞肉. 受賄嘅食品衛生官員喺冇監督情況下發出衛生檢驗證明. 行動扣留咗2個JBS職員同埋3個BRF僱員等27人，33個政府人員被即時停職.
皆因巴西凍肉出口到全世界150個國家，所以引起好大影響，多國先後決定一刀切或部分暫停進口巴西肉類，包括歐盟、智利、墨西哥、中華人民共和國、韓國、香港、日本等.
涉事肉商
21間涉事肉商係：
香港
香港係巴西牛肉最大嘅出口市場，所有肉類計就排中國大陸後面做第二. 有5間涉事肉商有送凍肉到香港，香港食物安全中心由3月21號開始暫時禁止所有巴西生產嘅冷藏、冰鮮肉類同埋禽肉入口，畀業界批評，而好多食肆就算無用涉事肉商，都一樣配合停賣用巴西凍肉嘅嘢食，令人客少咗選擇. 涉事嘅5間肉商係：
3月24號，食物安全中心宣布回收嗰21間巴西凍肉廠房已進口香港嘅肉類.
主要受影響嘅舖頭：
中國大陸
中國大陸係巴西肉類整體最大嘅出口市場. 3月20號開始，商務部禁止入口巴西肉.
南韓
南韓喺3月20號暫停入口巴西雞肉，第二日因為證實唔係嚟自受污染廠房，3月21號就解除咗禁令.
日本
日本喺3月22號開始局部暫停入口巴西肉.
歐盟
歐盟喺3月20號開始局部暫停入口巴西肉.
瑞士
瑞士喺3月22號開始局部暫停入口巴西肉.
墨西哥
墨西哥喺3月19號開始全面暫停入口巴西肉.
智利
智利喺3月20號開始局部暫停入口巴西肉.
中國共產黨第七次全國代表大會
中國共產黨第七次全國代表大會於1945年4月23號至6月11號响延安召開，出席七大嘅代表共755名，其中正式代表547名，候補代表208名，代表當時全黨121萬黨員. 分為中直（包括軍直系統）、西北、晉綏、晉察冀、晉冀魯豫、山東、華中同埋大後方8個代表團. 喺七大代表中，年紀最大嘅近70歲，最細嘅先得20歲左右. 大會選出毛澤東、朱德、劉少奇、周恩來、任弼時、林伯渠、彭德懷、康生、陳雲、陳毅、賀龍、徐向前、高崗、張聞天同彭真15人組成主席團，選舉任弼時為大會秘書長、李富春為副秘書長. 1945年4月23號，延安楊家嶺中央大禮堂，七大開幕式嘅主席台上，掛住毛澤東同朱德嘅巨幅畫像，鮮艷嘅黨旗掛喺兩邊. 會場後面嘅牆上，掛住「同心同德」四個大字. 兩面牆上張貼住「堅持真理」、「修正錯誤」等標語，靠牆邊插住24面紅旗，象徵住中國共產黨24年奮鬥嘅歷程. 插紅旗嘅「V」字形木座係革命勝利嘅標誌. 响主席台嘅正上方，掛住一條引人注目嘅橫幅：「在毛澤東的旗幟下勝利前進！」 响會議上，毛澤東致題為《兩個中國之命運》嘅開幕詞，並作《論聯合政府》嘅政治報告；劉少奇作關於修改黨章嘅報告；朱德作《論解放區戰場》嘅軍事報告；周恩來作《論統一戰線》嘅報告；任弼時作關於黨嘅歷史問題嘅報告. 大會通過咗新嘅黨章，確定以馬克思列寧主義同中國革命實踐相統一嘅毛澤東思想作為全黨一切工作嘅指針. 大會選舉產生咗44名中央委員同33名中央候補委員組成新一屆中央委員會，响閉幕式上，毛澤東致題為《愚公移山》嘅結束詞.
打鼓嶺巴士總站
打鼓嶺巴士總站係位於香港北區打鼓嶺邊境禁區嘅巴士總站，位於坪輋路近打鼓嶺警署對出嘅燈柱N4282，1961年啟用.
家下有1條巴士線以呢度做總站.
中國共產黨第七次全國代表大會
二中全會
中國共產黨第七屆中央委員會第二次全體會議於1949年3月5號至13號响河北省平山縣西柏坡舉行. 係中共取得全面勝利之際召開嘅中全會. 出席會議嘅中央委員34人，候補中央委員19人，列席會議嘅有關人員11人，因為交通條件等原因有20人缺席. 毛澤東主持會議，並响全會上作報告. 會議通過咗毛澤東所作嘅報告. 全會批准咗自1945年6月中共七屆一中全會以嚟中共中央政治局嘅工作，認為中央嘅領導係正確嘅. 全會批准咗1949年1月14號毛澤東對時局嘅聲明；批准咗由中國共產黨發起召並協各民主黨派、人民團體同民主人士，召開鬥冇反動分子參加嘅新嘅政治協商會議同成立民主聯會政府嘅建議. 會議重通過咗《關於軍旗的決議》.
最後，毛澤東代表中共中央政治局對全會作結論報告. 呢份報告總結咗「黨委會工作方法」12條經驗. 會議決定咗以下幾個方面嘅問題：
三中全會
中國共產黨第七屆中央委員會第三次全體會議於1950年6月6號至9號响北京舉行. 出席會議嘅有中央委員35人、候補中央委員27人. 各省、市委、中央各部委負責人同有關工作人員43人列席咗會議. 毛澤東响會上作《為爭取國家財政經濟狀況的基本好轉而鬥爭》嘅書面報告，並作咗《不要四面出擊》嘅講話. 劉少奇作咗《關於土地改革問題的報告》，陳雲作咗《關於財政經濟問題的報告》，聶榮臻作咗《關於人民解放軍整編問題的報告》，周恩來作咗《關於外交工作與統一戰線工作的報告》. 會議確定要做好土地改革、穩定物價同調整工商業、肅清反革命、整黨、精簡機構、改造舊文教事業、失業救濟、統一戰線等8項工作，創造3個條件，即：土地改革嘅完成；現有工商業嘅合理調整；國家機構所需經費嘅大量節減. 爭取响三年時間內，實現國家財政經濟狀況嘅根本好轉，為有計劃嘅經濟建設創造條件. 會議批准陳雲喺任弼時休假期間參加中央書記處，任書記；決定遞補廖承志、王稼祥、陳伯達、黃克誠中央委員，決定撤銷黎玉、劉子久嘅候補中央委員職務.
六中全會（擴大）
中國共產黨第七屆中央委員會擴大嘅第六次全體會議於1955年10月4號至11號响北京舉行. 出席會議嘅有中央委員38人，候補中央委員25人；各省、市、自治區黨委書記同各地委書記，中央各部委同國家機關各部門黨組負責人等388人列席咗會議. 全會嘅主要議題係關於農業合作化問題同關於召開黨嘅第八次全國代表大會問題. 毛澤東主持全會，並作咗《關於農業合作化問題》嘅報告. 全會通過咗《關於農業合作化問題的決議》及《農業生產合作社的示範章程（草案）》. 全會把黨內响合作化速度問題上嘅唔同意見當作右傾機會主義嚟批判，助長咗農業社會主義改造中嘅急躁冒進情緒. 使農業合作化運動响肯定「大發展」嘅方針同批判所謂右傾錯誤嘅推動下迅猛發展. 全會重通過咗《關於召開黨的第八次全國代表大會的決議》同《關於黨的第八次全國代表大會代表名額和選舉辦法的規定》.
七中全會
中國共產黨第七屆中央委員會第七次全體會議於1956年8月22號、9月8號、9月13號响北京舉行. 出席會議嘅有中央委員44人、候補中央委員23人. 全會討論並通過咗第七屆中央委員會準備向中共第八次全國代表大會提出嘅政治報告、黨章修改草案同埋關於修改黨章嘅報告、關於發展國民經濟第二個五年計劃嘅建議嘅報告. 全會重遞補王首道、鄧穎超、陳少敏為中央委員. 確定咗八屆中央委員嘅候選人名單，決定八屆中央委員名額為170人.
禧福
禧福（Hereford），係英國英倫西南禧福郡嘅城鎮，住6萬人.
素里
素里（英文：Surrey）係加拿大卑詩省嘅一座城市，位於溫哥華東南邊. 面積316.41平方公里；2021年568,322人，係卑詩省第二多.
雨果·拉蒲彎特
（Hugo Lapointe；）係魁北克男歌手，亦係艾力拉蒲彎特個細佬，1997年出道，2004年因為發佈咗第一張個人專輯帶——Célibataire而出名.
出面網頁
類:加拿大男歌手
PFLAG
PFLAG （Parents and Friends of Lesbians and Gays），係美國第一個同埋最大嘅同志組織，由「直同志之母」響1973年成立，專幫同性戀、直同志、雙性戀、跨性別同埋佢哋嘅屋企人爭取平等待遇.
呢個組織響美國有四百個分會、二十萬個會員同埋支持嘅人.
黎諾懿
黎諾懿（Lai Lok-yi，），原名黎日昇，係香港無綫電視男藝員，參加2004年第18期無綫電視藝員訓練班入行，之後主要拍電視劇，代表作包括《當四葉草碰上劍尖時》嘅歐陽逸、《愛·回家》嘅馬壯同溏心風暴系列.
黎諾懿有一個仔叫黎峰睿，花名小春雞.
經歷
2004年嗰陣曾經被包裝為為奧運六星之一.
無限挑戰
《無限挑戰》（무한도전）係南韓電視節目，節目次次定下難題，由一班藝員去做真人表演，比賽解難，當中演員會難堪、搞笑吸引觀眾收睇.
周驄
周驄（）係香港電影同電視演員，而家係華南電影工作者聯合會（影聯會）會員，由第33屆開始連續三屆擔任理事長，至2005年離任.
簡歷
周驄曾經係「光藝製片公司」力捧嘅小生 ，演出大量電影，直至1980年代初，佢嘅電影事業發展衰落，轉行到觀塘銀都戲院擔任經理. 近年加入無綫電視，以演出電視劇為主，至2020年3月離開無綫電視.
出面網頁
類:前無綫電視男藝員
幸野善之
幸野善之 ，係日本嘅一個男配音員.
桑畑裕輔
桑畑裕輔 ，係日本嘅一個男配音員.
利瑪竇
利瑪竇（意大利文：Matteo Ricci；），號西泰，又號清江，係意大利馬爾凱馬塞拉塔人，本來叫做瑪竇·勵志. 佢喺中國受士大夫嘅敬重，尊稱佢做「泰西儒士」. 佢係天主教喺中國傳教嘅開拓者，亦係第一位睇中國文學，對中國典籍進行鑽研嘅西方學者. 佢除咗傳播天主教教義，又廣交中國官員同社會名流，傳播西洋天文、數學、地理等科學技術同知識. 佢嘅著述唔單只對促進咗中西交流，重令到日本同朝鮮半島嘅國家更加認識了解西方文明.
加入耶穌會
1552年，利瑪竇喺教皇國馬切拉塔（而家意大利馬爾凱大區）出世. 佢屋企搞藥房，係嗰邊嘅名門. 利瑪竇喺嗰到一路都喺一間耶穌會搞嘅中學讀書，佢老竇一直都好驚利瑪竇入耶穌會.
佢十六歲去羅馬，喺聖湯多雷亞嘅學院讀預科，嚮1571年嘅聖母升天節入耶稣會. 1572年喺耶穌會開嘅羅馬學院讀哲學同神學，又同數學家克拉鳥學天算，嗰陣范禮安都係佢老師. 嗰段時期，佢重學咗拉丁文同希臘語，亦都識講葡萄牙語同西班牙語.
印度之旅
1577年，佢做咗遠東使. 第二年嘅3月24號，佢同另外14個耶穌會嘅人由里斯本搭船，架船南下兜過好望角，北上經過莫桑比克之後再向東，最後佢地喺9月13號去到葡萄牙喺亞洲最重要嘅殖民地，印度果阿，船程好辛苦，喺莫桑比克上船嘅400個奴隸死咗13個.
初，瑪竇聞沙勿略所志，以為東國之人皆好其道. 及抵，覺其言過也，故遺書瑪菲曰：「查印度、日本紀事圖冊，多有誤焉. 」然會士於印度見景教徒，且日本人多好其道，瑪竇遂振. 在印度四年，瑪竇又學人文學，習神學. 一五八零年七月廿六晉鐸後，主傳東土之民歐洲事，上書曰：「若不以我道化之，使其學而有用，僕憂東土之民恨我，使我等所為，盡成泡影. 」
一五八一年，東方總巡察使禮安求人可佈教大明者，羅明堅舉瑪竇. 遂於一五八二年、萬曆十年，應召東來. 夏，抵澳門. 瑪竇在澳門習漢語文，以求言語通於華人，便於佈教. 時天正遣歐使節團自日本西來，欲道澳門西行，故瑪竇亦淺習日本語. 既通漢語，乃學華人以單字為姓，遂改利氏.
十一年，瑪竇並明堅准入居廣東肇慶. 時瑪竇以為華人崇佛，乃稱自天竺來，剃髮，衣袈裟，語廣東吏民曰：「吾等自西來，欲居中國，侍天主而終. 」瑪竇不言佈教之事，以防被逐. 又攜歐洲書物，華人大奇. 初抵中華，瑪竇驚文物之盛，曰：「中華之偉盛，除未奉天主，實無敵於世……中華非一國也，乃一天下也……柏拉圖烏托邦，實存於中土乎！」又觀中國醫、算、星相、物理之學，知華人向不重格致之學也.
十二年，瑪竇制《山海輿地全圖》，同年付梓，中國人始識域外地理. 並以華人問學時，兼講教義. 又譯《十誡》、《天主經》、《聖母贊歌》，著《教理問答書》. 自是中國士民，有問天主教於瑪竇者. 時明堅著《天主實錄》，以漢文解明教義，瑪竇贈之問教者. 然中國人皆以其佛教之支流，而不知天主教也. 瑪竇在肇慶，收士人瞿太素為弟子，始結交儒士.
十七年，廣東總督欲得瑪竇居，遂北遷韶州，會明堅返歐，而同行會士麥安東、石方西又卒於韶州. 自是瑪竇孑然在華，惟太素助之. 先是譯《幾何原本》，後為引見要吏，贈之西洋之物. 瑪竇乃日顯，嘗受邀至南雄. 瑪竇在韶，習通《四書》，又譯為拉丁，以便西佈華化. 太素為引見日多，瑪竇方知中華所尊者非佛，實儒也. 遂請禮安以蓄鬚易服，許之. 自廿二年改衣儒服.
廿三年，瑪竇以故北上南京，不及留駐，乃返. 至南昌，准其客居. 廿四年瑪竇以西洋曆法，測知日蝕，一時聲名大噪，結交儒士，且受建安王禮待. 瑪竇回報耶穌會曰：「吾之所以顯名，實土人未嘗見西洋人. 中國人素奇西洋技法，且以吾有過目不忘之法，又通煉金之術，爭相求教；佈教以儒經，亦得其心，更有求天主教者也. 」瑪竇乃著《西洋記法》授不忘之術，又以漢文入文，得《交友論》，士人多稱之. 翌年，禮安舉瑪竇為中華教省之首，主佈道之事，又瑪竇覲明皇帝，求其護教，並備貢品以助瑪竇.
既得新命，瑪竇思北向. 尋王忠銘北調，示可攜瑪竇等北往. 廿六年，瑪竇並郭居靜隨忠銘北上，秋抵京師. 時日寇朝鮮，瑪竇等以外國人，不得久居，盤纏又盡，住一月而返. 明年春抵南京. 太素仍為引見，瑪竇在南京，結交葉向高、李贄、徐光啟等，皆求西洋技術者，而光啟終受洗入教. 瑪竇與大報恩寺僧雪浪論辯，雪浪不敵. 又建石鼓路天主教堂，使南京為佈教要地.
廿八年，瑪竇攜教士龐迪我二詣京師. 翌年春抵，得以謁見明神宗，獻十字架、自鳴鐘、《聖經》、《坤輿萬國全圖》、西洋琴等. 乃詔准瑪竇等長居京師. 瑪竇乃以西學納交於士大夫，談論天主、靈魂、天堂、地獄之事. 又撰新書，得士子青眼，尊稱之泰西儒士. 士人入教者不鮮.
瑪竇以一人之力，兼習儒經，明曉中國禮俗，得士子之心，而教傳於一時. 崇禎末，明皇后嘗致書教皇，以其將受洗，求教皇助抗滿洲，永曆帝亦有遣使教廷者. 可見瑪竇佈教，得盡中國上下，來華教士，多以其法傳道，稱「利瑪竇規矩」. 其次瑪竇使西學初入中原，一時學風蔚盛. 曆法、炮術得以日善. 西學東漸即起於瑪竇. 而其譯儒經為西字，又為西洋人所奇矣.
教宗若望保祿二世嘗言：「利瑪竇之功，在交流東西. 其以漢文編制天主教神學禮儀，使中國人知福音，立教會……利神父以自身為中國人，兼治漢學. 以區區一身，合司鐸、賢儒、基督徒、意大利人、中國人，豈不偉哉！」足見瑪竇之功矣.
南山邨
南山邨（Nam Shan Estate）係香港九龍區公共屋邨，喺大坑東邨北邊. 邨原地係木屋區，後來拆屋起南山邨，1977年落成，總共有八棟，全部都係新長型大廈.
真地勇志
真地勇志 ，係日本嘅一個男配音員.
鳴尾直軌
（）係日本足球員，司職前鋒，效力過山形山神，索尼仙台，新潟天鵝，磐田山葉，廣島三箭，及鳥棲砂岩.
康湼狄格州
康湼狄格州（State of Connecticut）係美國東北部一州，省城哈特福，省長.
復活節起義
復活節起義（愛爾蘭蓋爾文：Éirí Amach na Cásca；英文：Easter Rising）係1916年4月24號到30號發生喺愛爾蘭首府都柏林嘅一場武裝起義，目的係推翻英國喺愛爾蘭嘅統治，建立一個覆蓋全愛爾蘭嘅共和國.
從軍事角度來睇，復活節起義係一次重大失敗，但係從歷史角度來講，復活節起義被視為愛爾蘭獨立戰爭嘅開始，最終導致咗愛爾蘭獨立.
烹飪
烹飪又叫煮食（；cooking / cookery），又或者叫廚藝（culinary art），係指將食材經過處理並加熱製作成為食品. 烹飪方法有好多種，可以好簡單亦可以好複雜，而用料嘅組合同份量又可以有好多變化，想成為專業噉煮嘢食嘅人（廚師）往往要用閒閒哋幾年咁耐嘅時間學師.
烹飪係一種食物嘅文化藝術，喺世界各處都有唔同嘅文化特色（例子可以睇吓粵菜），大家都追求好色香味. 而家重要考究營養同熱量卡路里添.
廣州地一大道
（The First Tunnel of Guangzhou）係中國廣東廣州嘅一間地下商場，2005年9月動工，2006年8月20號起好兼開業，位置喺荔灣區站前路地底，從流花湖公園西北門到市站屬下嘅流花車站隔籬.
連出去
類:廣州嘅商場 類:荔灣區
捕蠅草
捕蠅草（；學名：Dionaea muscipula）係茅膏菜科下面嘅一個屬，亦係捕蠅草屬嘅唯一植物，屬長年生草本植物，原產北美洲.
佢亦係種食肉類植物. 喺英文系國家有「維納斯嘅烏蠅陷阱」（Venus Flytrap）稱呼，喺日文系國家有「烏蠅之地獄」（ハエジゴク）嘅稱呼.
食肉類植物
佢嘅葉腺有好多蜜腺，識分泌出蜜汁嚟吸引昆蟲埋嚟，一旦昆蟲到咗葉面部分，兩葉之間識閂大閘，而且好快，加上刺毛識鎖實到連昆蟲都走唔甩.
潮州
潮州（；潮州話拼音：Tiê-tsiu；Teochew）喺中國廣東東部，喺福建省隔籬，係一個地級市，叫潮州市，轄湘橋區、楓溪區、潮安縣、饒平縣. 大清時係個府，叫潮州府，管九縣一廳. 潮州係歷史上係粵東嘅政治、經濟、文化中心.
水
潮州位於粵東地區韓江三角洲北部. 主要河流有韓江.
秦國
公元前214年，秦國南征百粵，屬今日潮州地係南海郡.
大隋
590年，隋廢郡設州，設循州，之後改名做潮州. 隋末唐初，改稱海陽縣改做義安縣.
大唐
大唐時，有州名同郡互換. 州名潮州，郡名潮陽郡，而潮陽郡原本叫義安郡. 潮州歸嶺南道，下有三縣，海陽縣、潮陽縣同程鄉縣. 其中潮陽喺永徽初年取消過，先天初年又復置返.
大宋
大宋時，潮州又叫潮陽郡，歸廣南東路，元豐年間有戶7萬4682. 潮州有三縣，分別係海陽縣、潮陽縣同揭陽縣，是為三陽. 不過當中係有變動過，初頭只係得海陽同潮陽，後喺宣和三年，割海陽三鄉做揭陽. 紹興三年，廢潮陽、揭陽，拼入海陽. 紹興八年，又分返三縣，而揭陽治所搬去吉帛村.
大清
大清時，潮州係府，叫潮州府，歸惠潮嘉道. 領廳一，縣九. 即係南澳廳、海陽縣、豐順縣、潮陽縣、揭陽縣、饒平縣、惠來縣、大埔縣、澄海縣同普寧縣. 康熙五十七年置黃岡同知. 有通判一，治菴埠鎮.
民國
1914年，中華民國有潮循道. 1914年海陽縣改名做潮安縣.
共和國
1953年，拆潮安縣城區起潮州市為省轄市. 1955年，粵東行署喺潮州搬嚟汕頭. 1958年，潮州市改名做縣級市. 1958年11月，撤銷潮州市入潮安縣. 1979年，恢復潮州市建制. 1983年，撤銷潮安縣入潮州市. 1989年1月，潮州市恢復做省轄市. 1990年，由廣東省定咗做副地級市. 1991年12月，原本係叫做潮州市升咗做地級市，同時擴大區域，管轄新恢復嘅潮安縣、新設立嘅湘橋區、楓溪區同埋原汕頭市管轄嘅饒平縣.
旅遊資源
韓文公祠、開元寺、湘子橋、宋明城牆、西湖、鳳凰天池、饒平海濱、濱江長廊、人民廣場、南國冰臼、泰佛殿淡浮文物院等等. 潮州八景：湘橋春漲、韓祠橡木、金山古鬆、鳳凰時雨、龍湫寶塔、鱷渡秋風、北閣佛燈、西湖漁筏.
經濟
潮州嘅支柱產業有：陶瓷、不鏽鋼、婚紗禮服、食品同埋電子等等，有「婚紗禮服名城」、「中國瓷都」、「中國不鏽鋼製品之鄉」（潮安縣彩塘鎮）、「中國衛生陶瓷重鎮」（潮安縣古巷鎮）之稱.
菱角
菱角（Trapa natans）係千屈菜科菱屬水生植物，果係有兩隻角嘅黑色硬果，果肉口感似栗，為水果一種.
真殿光昭
真殿光昭 ，係日本嘅一個男配音員.
中村祥朗
（）係日本足球員，司職後衞，效力過鹿島鹿角，大分三神，廣島三箭，鳥棲砂岩，Ain Food，及奈良倶楽部.
庶吉士
庶吉士，亦稱庶常，係官名. 自大明洪武年間起 ，用到大清末.
名
《尚書》下《立政》篇有提及「庶常吉士」. 大明皇帝朱元璋，取其意而叫庶吉士.
性質
庶吉士係翰林院內短期職位. 由科舉進士中，揀啲有潛質嘅擔任. 目的係等佢哋喺翰林院學嘢先，之後再畀官職. 有啲似家下見習生或研究生. 進士文學優等、善書就做庶吉士.
明
大明洪武年間開始，揀進士喺六部諸司同中書觀政. 永樂年中，專隸翰林院 ，變成科舉進士一甲，授翰林修撰、編修. 而二甲、三甲之中，揀年輕而才華出眾嘅，入翰林院任庶吉士，稱為「選館」.
明翰林，係政府儲材之地. 永樂有例，非進士不入翰林，非翰林不入內閣. 故此，庶吉士又叫「儲相」，做到庶吉士，平步青雲都易啲.
清
大清沿明制. 雍正以後，選館更加嚴格. 選館由朝考決定，由皇帝主持.
大清設庶常館，有翰林官做教習，敎唔同知識. 庶吉士學三年. 三年之後，喺下次會試前考核，睇下優劣，稱之爲「散館」. 成績優異者，留任翰林，授編修或檢討，正式成為翰林，稱「留館」. 其他就派去六部任主事、御史，亦都有派去做地方官.
大清唐人大臣，多數係翰林庶吉士.
霧月
霧月（法文：Brumaire）係法國共和曆入面每年嘅第2個月，約莫係格里曆10月22號到11月20號，亦即約莫係天蠍座嘅日子.
霧月個法文名嚟自法文「brume」，即係霧.
馬些路
馬些路（Marcellus；Marcelo；Marcelo）可以係：
新紮師妹
《新紮師妹》係2002年嘅喜劇港產片，為《新紮師妹》系列開端. 由馬偉豪執導，楊千嬅同吳彥祖分別飾演主角方麗娟同區海文.
《新紮師妹》於2002年4月喺香港上映，香港一地票房總結超過1,100萬港幣.
劇情
志向成為警察嘅方麗娟（楊千嬅飾）經過多次投考後至入到學堂，並好好彩畢到業，畢業後被委派失物登記工作. 誤打誤撞下成為卧底，目的係將偷聽器放喺目標龍頭大哥嘅養子區海文（吳彥祖飾）身邊，但阿文嘅女友入去並同阿文爭執，阿娟為完成任務擋咗阿文女友嘅玻璃，阿文大為感激. 警方想儘快搜證，要阿娟繼續成為卧底，但兩個人就因此互生好感……
票房紀錄：HK$ 11,804,751.
阿古路
阿古路（Sergio Leonel "Kun" Agüero del Castillo，）係前阿根廷足球員，踢前鋒. 佢前任外父係阿根廷足球員馬勒當拿.
妊神星
妊神星（妊讀淫或任；英文：Haumea；符號：） ，編號小行星136108，係一粒新近發現嘅大型柯伊伯帶天體，響2004年12月28號發現，嗰時佢叫做.
阿古路
佢2003年喺阿根廷嘅獨立隊出道，2006年轉投西班牙馬德里體育會，2011年轉投英倫曼城，喺曼城十年期間，曾經贏得多項球會錦標.
妊神星
2006年9月7號俾國際小行星中心正式編為小行星136108號. 2008年9月17號，國際天文學聯合會將呢粒小行星歸類做第5粒矮行星，並以夏威夷女神嘅名「Haumea」將佢命名.
阿古路
2021年阿古路免費轉投西班牙巴塞隆拿，但佢踢咗五場之後，就因為心律不正而缺陣. 12月15號宣佈掛靴.
妊神星
妊神星每兩個鐘嘅亮度會變得更光或更暗，而且亮度增、減值約莫係25%.
阿古路
喺2008年夏季奧林匹克運動會嘅男子足球比賽當中，佢同美斯、迪馬利亞、列基美、馬斯查蘭奴做咗阿根廷成功衛冕奧運男子足球金牌嘅功臣. 2021年美洲國家盃係佢贏到嘅唯一一個國際賽錦標.
妊神星
衛星
妊神星已知有兩粒衛星，發現者將佢暱稱做「魯道夫」（Rudolph，傳說中為聖誕老人拉雪橇嘅馴鹿），佢嘅質量大約係妊神星嘅1%. 個測量結果只代表系統嘅總質量，如果假設粒行星同衛星有相同嘅密度同反照率，咁佢哋嘅3.3等之視星等差距，就可以準確計算出其他嘅數值. 同冥王星比較，冥王星嘅衛星「查龍」嘅質量係行星嘅10%，對其他行星來講，個比率顯得比較大.
此外，妊衛一嘅公轉週期係49.12±0.03日，距離行星49,500±400公里，離心率係0.050±0.003. 粒衛星曾經響1999年同行星發生掩星，下一次掩星將會響2138年發生. 此外，粒衛星嘅直徑大約係350公里. 如果佢放到小行星帶，佢將會成為第五大嘅小行星.
第二粒衛星響2005年11月29號被宣布發現. 曾被愛稱為「布立增」（Blitzen，聖誕老人嘅另一隻馴鹿），佢嘅質量得妊衛一嘅1/10，以一條橢圓率極高嘅軌道圍繞妊神星運行，公轉周期18日. 妊衛二被正式命名為「納瑪卡」（Namaka），個名源自Haumea嘅另一個女——海神Namaka.
四層扭計骰
同普通扭計骰唔同嘅係，四階扭計骰冇每面唔郁嘅中心方塊，所以四階扭計骰嘅復原方法與眾不同，要先復原中心塊同成對嘅邊塊形成一個大型嘅三階扭計骰，再用原來嘅方法復原.
白春禮
白春禮（，）係中華人民共和國物理化學家，納米科技專家，遼寧岫岩人，滿族人.
出面網頁
類:物理化學家 類:中國化學家 類:全國人大代表
類:香港中文大學榮譽博士 類:香港浸會大學榮譽博士 類:香港城市大學榮譽博士 類:鞍山人 類:滿族人 春禮
廣州北回歸綫標誌塔
廣州北回歸綫標誌塔係中國內地嘅10棟北回歸線標誌塔入面，最高嘅一座. 佢重係世界上最高嘅北回歸線標誌塔. 呢座塔係由從化縣人民政府負責嚟起嘅，響1984年12月15號喐手，到咗1985年12月17號落成，1986年6月21號（夏至）開放. 佢重係家陣成個地球嘅南北回歸線入面，高度最高同埋規模最大嘅一座標誌塔. 依家呢度係教學觀摩點同埋旅遊景點. 而呢座塔係喺中國廣東省廣州市從化區太平鎮油麻埔村嘅三甲子坡地入面，所屬公園嘅門口就喺105國道嘅2512.6公里標記嗰埞.
介紹
呢座塔嘅高度有30.25米，佔地面積28畝（1024㎡），成座塔嘅主體部分都係用咗混凝土同埋花崗石嚟整嘅，基底係好似個壇噉樣，排緊嘅地板石就好似道教嘅八卦圖噉樣. 其中，塔身同埋塔基挾埋一齊有30.4米噉高，而塔身嘅高有23.5米，好似個直筆甩到嘭嘭聲嘅火箭噉樣. 而塔底就好似個波噉，塔入面嘅最中間有鋪咗埐好似半隻波噉嘅花崗石，有條直徑係4cm嘅黃銅柱插咗入去最中間個位鑲嵌咗向東同埋西兩邊嘅位，而呢啲銅片就係話喺北回歸線呢笪位開始、向地球嘅東同埋西兩邊伸咗出去噉. 個塔身係空心嘅. 而塔頂係有隻用咗26嚿6mm嘅銅板整成嘅銅波，入面重有條不鏽鋼筒整咗條直徑120cm嘅空心圓窿嚟查下太陽直射嘅位. 而棟塔嘅四周圍都有寫住東南、東北、西南、西北呢4個方向嘅翼. 塔身正面重有畫住鑲金嘅「北回歸線標誌塔」呢7個大字. 喺座塔嘅東、南、西、北邊都有1棟門可以畀遊客入去.
香港再出發大聯盟
香港再出發大聯盟係由兩個前香港特首董建華同梁振英牽頭嘅政治聯盟，2020年5月5號成立，有1,545名共同發起人，網羅絕大部分建制派名人、商界人士，全國人大常委譚耀宗出任秘書長. 大聯盟喺2020年初開始構思，聲稱想凝聚各階層力量助香港走出困境.
廣州北回歸綫標誌塔
作用
呢座塔喺每年嘅夏至日到咗正午（12點26分48秒）嗰陣，太陽就會直射入去呢隻波嘅圓窿入面，將啲光線射到去塔底嘅波面銅柱上面，喺嗰陣時，如估有人企喺塔底嘅話，係連個影都冇㗎. 喺廣東天文學會嗰邊攞到嘅消息就係，廣東省係地球上起咗有北回歸線標誌塔最多嘅省份.
香港再出發大聯盟
疑打壓高登音樂台事件
2020年5月，高登音樂台發布片段，指佢哋 YouTube 頻道被由香港再出發大聯盟投訴至刪除，疑涉及高登音樂台發表作品《再出殯》，揶揄聯盟主題曲《再出發》有關. 成員「漏奶」表示完全唔明白點解，認為《再出殯》同《再出發》係兩首完全唔同嘅歌，批評聯盟係政棍，連少少創意都容納唔到.
主題曲影片涉嫌侵犯版權事件
喺大聯盟成立當日，聯盟發表咗由周柏豪、泳兒等歌手合唱嘅主題曲《再出發》 ，不過影片違規使用咗香港獨立音樂表演場地Hidden Agenda嘅演出畫面，三度被YouTube下架，最終聯盟刪除咗有關音樂場地畫面後重新上載，但就堅持話無侵權.
廣州北回歸綫標誌塔
作用
而世界最高嘅北回歸線標誌塔就係喺從化區入面. 而最佳睇到立竿無影嘅時間就係喺夏至嗰日嘅12點26分48秒.
交通
105國道嘅K2512+600標記嗰埞 紫泉站 紫泉站
註
類:從化經濟技術開發區 類:廣州旅遊景點 類:地球之最
特拉華州
特拉華州（State of Delaware）係美國東北部一州，省城多佛，省長.
林希靈
林希靈（，Agnes Lam，）係香港女主持、演員同模特兒，做過無綫電視藝員，當時主要工作係做、細路節目《Think Big天地》、《Think Big 大明星》同《猩猩補習班》主持，同埋《東張西望》主持.
周慶峻
周慶峻，原名周慶鑽，係台灣政治活動者，而家係中華愛國同心會會長及中國民主進步黨黨主席，2021年5月因為幫張秀葉參選九合一大選期間，利用餐會行賄，被台北地方法院引用選舉罷免法判監三年半，褫奪公權三年.